text:
S umata ama d asuf ama d asget, isem amalay ibeddu s :a, i, u amedya:
argaz, inisi, uccen
isem unti ibeddu s ta, ti, tu
md:
taga, tislit, tuccent
anagar ismawen iberraniyen i iḥerzen talɣa nsen tanaslit,
md:
lebḥar ssuma rriḥa
Deg tmaziɣt neɣ teqYaylit nettbeddil tawsit n wawal i wakken ad nessenfali :
awtem / tawtemt
amɣar / tamɣart
amcic / tamcict
aqcic / taqcict
ameqran / tameqrant
asemzi neɣ asemɣer n tɣawsa
axxam / taxxamt
adfel / tadfelt
aserwal / taserwalt
ameṭṭu / tameṭṭut
yiwet n tɣawsa deg taggawt
azemmur / tazemmurt
agusim / tagusimt
aslen / taslent
abelluḍ / tabelluṭṭ
Tikwal tettbeddil akk ttalɣa n wawal mara tbeddel tewsit is:
azger / tafunast
argaz / tameṭṭut
ikerri / tixsi
aɛewdiw / tagmart
Tikwal nniḍen ittenbeddal akk unamek n wawal mara tbeddel tewsit is:
izi / tizitt
aqendur / taqendurt
asɣar / tasɣart
iri / tiritt
amḍan (nombre)
Amḍan ibda ɣef snat taggayin :
asuf mara yiwen neɣ yiwet
asget mara sin/snat neɣ ugar n sin/snat
S umata talɣa n wesget tzeṭṭ ɣef tin usuf
a. Deg umalay: s umata asget amalay ibeddus i, tikwal s u, d ttixeṭṭay s a.
Ilugan usileɣ n wesget
Timerna n yen deg tagara n wawal
imenɣi imenɣiyen
Timerna n wen deg tagara n wawal
inebgi inebgawen
Timerna n an deg tagara n wawal
ilef ilfan
Abeddel umagrad d temlellit n teɣra
aẓru iẓra
Abeddel umagrad d tmerna n n deg tagara n wawal
axxam ixxamen
Tukksa n tussda d timerna n wan deg tagara n wawal
igenni igenwan
Abeddel umagrad n tmerna n wen deg tagara n wawal
ameksa imeksawen
Abeddel umagrad d tmerna n an ɣer tagara n wawal
idh udhan
Abeddel umagrad n tukksa n tussda d tmerna n wan deg tagara n wawal
aẓeṭṭa iẓeṭwan
Abeddel umagrad d temlellit n teɣra s tussda n tergalt taneggart n wawal
afus ifassen
b. Deg wunti : s umata asget unti ibeddu s ti, tikwal s tu d ixeṭṭay s ta
Ilugan n usileɣ n wesget
Tamlellit t/atin deg tagara n wawal
tileft tilfatin
Tamlellit a/iwin deg tagara n wawal
tama tamiwin
Tamlellit t/win deg tagara n wawal
tinebgit tinebgiwin
Tmlellit t/yin deg tagara n wawal
timenfit timenfiyin
Tamlellit ta/ti deg tazwara n wawal d in/t deg tagara n wawal
taxxamt tixxamin
Tamlellit ta/ti deg tazwara n wawal d a/iwa deg tagara
tala tiliwa
Tamlellit ta/ti deg tazwara n wawal d t/a deg tagara
tamurt timura
Tamlellit ta/tu deg tazwara n wawal d uɣelluy n t n tagara
taddart tuddar
Tamlellit a/e deg tazwara n wawal d uɣelluy n t n tagara
tamazirt timizar
Tamlellit ta/ti deg tazwara n wawal u/a deg tlemmast d uɣelluy n t n tagara
tafruxt tifrax
Tamawt
Izmer lḥal ad tbeddel akk talɣa n wawal gar usuf d wesget
md:
asuf asget
tameṭṭut lxalat
tixsi ulli
tiṭ allen
aqjun iḍan


c: text/html

text:
Faḍma n Sumer
Lalla Faḍma n Sumer d tameṭṭut Taqbaylit ikecmen deg umezruy n tmurt s ibeddi-is deg wudem n wemnekcan afransis aseggas 1857. Lalla Faḍma tlul deg useggas 1830 deg taddart n Werja di Learc At Bu Yusef, di Tmurt n Leqbayel, temmut aseggas 1863, di temeemmert n At Sliman.
[beddel] Tameddurt-is
Lalla Faḍma n Summer neɣ Faḍma n At Sidi-Ḥmed n Warja, d tameṭṭut i ikecmen deg umezruy n tmurt s ibeddi-is deg wudem n wemnekcan afransis. Tlul deg useggas 1830, aseggas ideg d-kecmen Iṛumyen tamddint n Lezzayer, deg taddart n Werja, deg leerc n At-Buyusef. Taddart n Werja tezga-d deg webrid yettawin seg Micli ɣer Tizi n Tirurda, deg wul n Ǧerǧer. Isem n Summer i tewwi Faḍma, d isem n yiwet n taddart nniḍen ur nebeid ara ɣef Werja anda i tedder Faḍma.
[beddel] Temẓi-s
Tekker-d deg yiwet n twacult n yemrabḍen, nettat d yiwet n weltma-s d kuẓt (4) watmaten-is. Baba-s Muḥend Ameẓyan At Sidi Aḥmed, yeɣra Leqran, d aeeggal n Ṭariqa Taṛeḥmanit, i d-yeskker Sidi Eebdeṛeḥman Bu sin Iẓekwan deg useggas 1715. Asmi tewweḍ ṣa (7) n yiseggasen deg usemmud-is, tawacult-is teǧǧa Warja, tṛuḥ ɣer Summer anda yuɣal baba-s d Ccix n taddart.
Faḍma tettuṛebba-d, am nettat am teḥdayin n tallit-nni, deg wansayen d leewayed n Leqbayel n zik. Maca, tewwi-d tikli nniḍen, yemgarraden d tin tezyiwin-is. Ur tettaɣ ara awal n yimawlan-is, tettefeɣ ɣer beṛṛa ɣer wennar n yergazen, ɣas akken tilawin n yimir-nni amkan-nsen deg wexxam, yerna dɣa ma yella d tamrabeḍt. Teffeɣ d tamnafeqt. Yuɣal d ttawin-tt medden d anzi, tin yekkren ɣer tayeḍ ad as-tini tuɣaleḍ d Lalla n Werja, ma deg yella tefka lebɣi i lebɣi-is, ur teṭṭif ara deg leewayed n zik. Baba-s d watmaten-is ḥeṣlen deg-s, tagi d tamsalt n nnif, gma-s akken ad tt-ieaqeb, ḥebsen-tt deg wexxam acḥal n wussan.
[beddel] Faḍma tura d tameṭṭut
Asmi tewweḍ 16 n yiseggasen, yenna-as baba-s : A Faḍma, aqli-kem-id tura d tameṭṭut, ilaq-am ad terreḍ axxam. Tenna-as : ur lliɣ seg tid yettarran ixxamen, a-t-an ara yi-d-ttasen kra n temsal meqqren d tid kan ara ḍefreɣ. Baba-s, tebda tkeccem-it tugdi, awal ara yettazal, heddren, qqaren-as, ahat ur teṣfi ara. Akken ad tbeggen tidet, Faḍma terḍa ad teddu d tislit. Yuɣ-itt Yeḥya n At-Buxulaf n taddart n Eeskker deg lɛerc n At-Yetturaɣ. Teqqim deg wexxam n wergz-is ṣa (7) wassan tuɣal-d ɣer Summer.
Deg tallit-nni, Aṛumi yebda yettaɣ-d tamurt n Leqayel. Deg 1837, yeṭṭef tamdint n Delles. Ssyin akkin, d nnuba n Budwaw, Tizi n At-Eica, Lberj-n-Mnayel, Dreɛ Lmizan d Tizi-Wezzu ad ɣlint ddaw tecḍaḍt-is. Seg yimir-n i ieewwel ad yeɣḍel Adrar n Nnif, imir-n, i tekcem Faḍma annar umennuɣ.
[beddel] Ussan n tegrawla
Deg 1849, tesdukkel amennuɣ d Si Muḥemmed Lhacimi, yiwen n wergaz i yettekkan deg tnekra d-yeskker Bu Taɣaḍt (Bu Meeza) deg Ḍahra, deg umalu n Lezzayer tamaneɣt. Wagi ṭṭfen-t Iṛumyen ɣer lḥebs deg Fṛansa, yessaweḍ yerwel-d, yuɣal-d ɣer tmurt anda d-yufa yeḥma useqi. Tadukli n sin yelmeẓyen-a, tessaɣ amennuɣ deg yal amkan deg Ǧerǧer, ssawlen i Yeqbayliyen ad beggsen ad nnaɣen mgal acengu. D amennuɣ ara idumen i teɣzi n yiseggasen.
Ssyin akkin, Faḍma n Summer tessunded tanekra n Bu Tserdunt (Bubeɣla) s yisem-is n tidet : Muḥemmed Ben Eebdelmalek, i d-yekkan seg tama n utaram. Tessudes amennuɣ deg Ǧerǧer, tuɣal d ccif ɣef yiserdasen i d-teskker, i d-yekkan seg leerac am At-Yetturaɣ, At-Buyusuf, At-Yellilten, Illulen-Umalu… Tebḍa-ten ɣef sin yegrawen : amenzu d imusseblen d wid tettawin isalen, wis d ieerḍiyen i tmettant neɣ iserdasen s leslaḥ. Tessuter deg At-Yiraten ad ɣzen tisrafin, i At-Yellilten ad xedmen akal akken ad afen d acu ara ččen deg tegnit n umennuɣ, i At-Iḥitussen, Dderna, Illulen, Tiziḍt d Texliǧt-Iḥeddaden ad d-xedmen ibeckiḍen d lbaṛud. Ass n 7 Yebrir 1854, iserdasen n Lqebṭan Wolf ẓedment-d ɣef wedrar,. Faḍma yesduklen iɣil d trebuyaɛ n Bu Tserdunt, temmuger-iten ɣer Wasif Userdun (Sibaɛu), deg Yiɛezzugen. Γas akken ugaren-ten Yiṛumyen acḥal yid-sen, yerna ifen-ten leslaḥ, maca, leesker n Fṛansa yuɣal ɣer deffir zdat n tyitwin n yiserdasen n Faḍma n Summer.
Ger yimennuɣen imeqqran nniḍen i yekkren ger Leqbayel d lɛesker n Fṛansa, d win yeṭṭreḍqen deg wemkan imi qqaren Tacekkirt, deg At-Buyusef, ger 16 d 19 n waggur n Yulyu 1854. Din ččan Iṛumyen tiyita akken ur nwin, Marical Randon yeǧǧa deffir-s 25 seg yifesyanen-is, akk d wugar n 800 seg yiserdaen-is, ma d wid nniḍen selkenten iḍarren-nsen. M’akken yerwel yenna-asen i Leqbayel : “Ad d-uɣaleɣ”.
Ger 1845 d 1856, Ǧerǧer kkan-as-d seg yal tama, lɛesker d-yekkan seg Tizi-Wezzu d win d-yekkan seg Qsenṭina d-izegren ɣef Bgayet. Deg Yulyu 1857, leesker n Rondon d win n Faḍma mlalen deg Yiceṛṛiḍen, yekker imenɣi ger sin yemrigen. Amḍan n yiserdasen n Fṛansa yugaren s waṭas Iqbayliyen akk d leslaḥ i tesseqdec Fṛansa deg umenuɣ-a tessaweḍ ad tessenger yes-s almi d aneggaru seg yiserdasen n Faḍma. Tabɣest d tissas n wid yennuɣen ɣef tleli-nsen ur ay tezmir sdat n wehdum d-yeɣlin fell-asen.
[beddel] Iseggasen-is ineggura
M-akken i tt-senzen, Jean d’arc nneɣ akken i s-yessawal Rondon i Faḍma, yeɣli-d fell-as Jiniral Yusef, tameddit n wass, deg taddart n Texliǧt At-Eettu yeṭṭef-itt netta akk d tid-nni yellan yid-s. Wwin-tt ɣer Tmezgida, nnig Iferḥunen, anda yessers lekka-s Marical Rondon. Ssyin rran-tt ɣer lḥebs nettat d gma-s Si Ṭaher akk d 200 n yemdanen nniḍen i yettwaṭṭfen, deg Temeemmert n Sidi Sliman deg Teblaḍt (ger Mdiya d Ṣṣur Lɣezlan) almi d asmi i temmut deg Ctembeṛ 1863, ɣef 33 n yiseggasen.
Ugar n ṣa (7) yiserdasen n umennuɣ, Fṛansa, seg twaṭṭfa n Faḍma n Summer, teṛza Tanekra n Yeqbayliyen ɣef tlelli-nsen, teṛza Adrar n Nnif, teṛza Tajmaɛt n tudrin, tṛessa deg wemkan-is tadbelt-ines deg tamurt n Leqbayel ugar n lqern.
[beddel] Amezruy d yidles
Ass n 3 Yulyu 1995, wwin-d iɣsan-is ɣer Lealia anda teḍḍlen imeɣrasen n Tegrawla deg tmaneɣt. Almi d imir-n i yestaeref uwanek azzayri s umennuɣ-is mgal amnekcan afṛansis. D acu kan anecfu aɣerfan ɣef Faḍma yezga yedder. Inzi: ɣer deffir d Faḍma ɣer sdat d tiṛṣaṣin, qqaren-t medden ɣef wayen i yettraǧǧun wid-nni yettnaɣen lawan-nni, ma yella rran taqejirt ɣer deffir. Akken diɣen ara naf ddeqs n yisefra fell-as, d tajmilt ɣef yiseɣ tla. Kra seg-sen :
[beddel] Asefru
- Ass n larbea teṣebḥit
- Ass-nni ɣef medden yeẓwer
- Tafejrit mazal itran
- Xati n win izerbzn yefḍer
- Deg Yiceṛṛiḍen i temḥallas
- Yexleḍ wemnay d leesker
- Yekker uɛeǧǧaǧ n leɣmam
- Deg tegnaw yuli iḍer
- Seg kra n win iḥedṛen dinna
- Xati n win imi ɣezif leemer
- Marican bab n ukembbas
- Deg yixef-is i iferru ccweṛ
- Lalla Faḍma i d-nettzuru
- Lal izebgan d lǧuheṛ
- D Leǧninar i d lewkil-is
- Weltma-s n Sidi Ṭaher
- Amalah a Faḍma n Summer
- Lal n wemzur d lḥenni
- Isem-is inuda leerac
- Tura tɣab ur telli
- A-tt-an deg Sidi Sliman
- Ru a yiẓri d leḥmali
[beddel] Idlisen fell-as
- Les Berbères Célèbres, M.A.Haddadou, Tiẓrigin Berti, Lzzayer tamaneɣt, 2003
- Hommes et Femmes de Kabylie, DBK, Tiẓrigin Edisud, Aix-En-Provence, 2001
- Faḍma n Summer, Bitam Boukhalfa, Tiẓrigin Aurassi, 2001
- Femmes d’Algérie, J.Dejeux, Tiẓrigin Epigraphe, Lzzayer tamaneɣt, 1994
- L’insurrection de la Grande Kabylie, C.Robin, Tiẓrigin Henri Charles Laranzelle, Paris
- Promenades en temps de guerre chez les Kabyles, F.Hun, Tiẓrigin Challamel, Paris, 1860
- Histoire de l’Algérie contemporaine, J.A.Julien, Tiẓrigin PUF, Paris, 1964.
- Faḍma n Summer, M.S.Feredj, Tasɣunt Revue Historique Maghreébine, 1979.
[beddel] Tamesluyt
- http://tameddurt.com/spip.php?rubrique34#Idlisen fell-as
- http://tinmel-tamazight.blogspot.com/2011/03/lalla-fadma-n-summer-1830-1863.html

robotstxt: allowed

filter: keep


text: Kabyle(i) 1 Nekk Bulus aqeddac n Ɛisa Lmasiḥ s lebɣi n Sidi Ṛebbi, țwaceggɛeɣ ad beccṛeɣ tudert i ɣ-iwɛed Sidi Ṛebbi di Ɛisa Lmasiḥ. 2 A Timuti a mmi eɛzizen : leɛfu, ṛṛeḥma ț-țalwit a k-d-țțunefkent s ɣuṛ Sidi Ṛebbi baba-tneɣ akk-d Ɛisa Lmasiḥ Ssid-nneɣ. 3 ?ḥemmideɣ Sidi Ṛebbi i ɣef qeddceɣ s wul yeṣfan akken qedcen fell-as lejdud-iw, deɛɛuɣ fell-ak am yiḍ am ass; 4 m'ara d-mmektiɣ imeṭṭawen-ik, țḥiriɣ melmi ara k-ẓreɣ iwakken ad iliɣ di lfeṛḥ. 5 ?mektayeɣ-ed neyya-nni i tesɛiḍ di liman, akken i ț-tesɛa sețți-k Luiza akk-d yemma-k Anisa; tḥeqqeqeɣ belli ar ass-a mazal-iț deg wul-ik. 6 Daymi bɣiɣ a k-weṣṣiɣ a d tessakiḍ tikci-nni i k-d-yețțunefken s ɣuṛ Ṛebbi asm'akken i sserseɣ ifassen-iw fell-ak. 7 Axaṭer mačči d Ṛṛuḥ n ukukru i ɣ-d-yefka Sidi Ṛebbi meɛna d Ṛṛuḥ yeččuṛen ț-țazmert d leḥmala akk-d leɛqel. 8 Ihi ur țsetḥi ara aț-țcehdeḍ ɣef Ssid-nneɣ, ur țsetḥi ara daɣen yis-i nekk yellan d ameḥbus ɣef ddemma-s. Meɛna eqbel leɛtab yid-i ɣef ddemma n lexbaṛ n lxiṛ, țkel ɣef tezmert i d-yețțak Sidi Ṛebbi. 9 D nețța i ɣ-isellken, i ɣ-d-issawlen ɣer tudert iqedsen, ayagi mačči ɣef ddemma n lecɣal-nneɣ meɛna d nețța i gebɣan s ṛṛeḥma-ines i ɣ-d yețțunefken s Ɛisa Lmasiḥ uqbel a d-texleq ddunit. 10 Ṛṛeḥma-agi tban-ed tura s tisin n wemsellek-nneɣ Ɛisa Lmasiḥ, i gɣelben lmut, ibeggen-ed tafat n tudert ur nețfaka s lexbaṛ n lxiṛ. 11 ?ef ddemma n lexbaṛ-agi n lxiṛ i d-țțucegɛeɣ d ṛṛasul iwakken ad beccṛeɣ, ad slemdeɣ. 12 Daymi i țenɛețțabeɣ tura, meɛna ur ssetḥaɣ ara axaṭer ẓriɣ anwa s wayes umneɣ, yerna țekleɣ fell-as yesɛa tazmert ad yeḥrez ayen akken i ɣef iyi-iwekkel alamma d ass n tuɣalin-is. 13 ?rez imeslayen iqedsen i tlemdeḍ s ɣuṛ-i, eddu yis-sen s liman d leḥmala i nesɛa di Ɛisa Lmasiḥ. 14 ?rez mliḥ deg ul-ik ayen akken i tlemḍeḍ, s tezmert n Ṛṛuḥ iqedsen i gzedɣen deg-nneɣ. 15 Teẓriḍ belli wid akk yellan yid-i di tmurt n Asya ǧǧan-iyi weḥd-i, llan gar-asen Figilus d ?irmujinus. 16 Ad ibarek Sidi Ṛebbi axxam n gma-tneɣ Unisifur axaṭer daymen yețṣebbiṛ-iyi, ur yessetḥa ara yis-i imi di lḥebs i lliɣ; 17 lameɛna akken kan i d-yusa ɣer temdint n Ṛuma inuda fell-i armi i yi-yufa. 18 Teẓriḍ acḥal i yi-iɛawen asmi lliɣ di temdint n Ifasus. A d-yessers Ṛebbi fell-as ṛṛeḥma-s deg ass n tuɣalin n Ɛisa Lmasiḥ.


text:
Lundi 23 juillet 2012
1
23
/07
/Juil
/2012
02:50
ddk
Salim Benxelifa : aserqiqes n wawal
Tesuddes tesdawit n terga uzemur di Bgayet s lmendad n tidukla tadelsant n yinelmaden, yiwet n tejmilit i unaẓur ameqran Muḥya. Deg wahil n tejmilit-agi aṭas n
leqdic i d-yellan am umezgun, isaragen akked tmedyazt. ¨Ɣer tama n tejmlit-agi nemlal akked d umedyaz Salim Benxelifa .
Salim Benxelifa , mebɣir ccek, d yiwen n yitri i d- yeflalin deg yigenni n tsekla taqbaylit tatrat imi ayen yettaru ( d isefra neɣ d tullisin) yegla-d s umaynut(
ama s istental ama s uɣanib). Tira-s tuzzel di terga n wayen iceɣben amdan anda it-yuɣ lḥal. Ifayer-is d wid i d- yugmen neɛma-nsen si lqaleb anaṣli am akken tira teccucef di tidmi n tallit ideg
nettidir. Deg wayen yura : « Yezga wawal am tala deg yimi n Uqbayli, d amwanes-is kra kkan laqrun deg tikli, ɣas ccetlat-nniḍen s tira i d-ttaǧǧent later n tmaddazin-nsent, nekni deg yiles i
d-nefruri, seg ssut i teffeẓ setti-s n setti i d-yegma umezruy n walag-iw , ɣef umacahu i zeggren yidammen i d-yelḥan seg uẓar n Maziɣ armi d lǧedra n Gaya i yefrurin d tasiwin deg Tmazɣa d
Numidya » . Xas akken tira-s teffeɣ i wayen nennum neqqar-it deg tmedyazt neɣ teskla taqbaylit Salim netta yeqqar : « Nekk uqbel kulci, d anelmad . Ssin akkin yella deg-i wadif n tmedyazt , acku
ḥemleɣ tasekla s umata. Tamuɣli-w d tin yellan d tagraɣlant. Meḥsub d tin ur nqebbel ara ifergan ( ama d wid n timeti neɣ n tira) amer ahat ma ɣlin zrubat i d- yesebdedd zzman zdat-neɣ, ad as-
nefk asnad i tikti akken ad tinig d tidmi war tilisa » . Tamedyazt, inumak-is lqayen, kkan i tidmi, kkan i taɣzint. Tiwkilin yessenṭaqen imedyazen ur lllint ara d tid yeslufuyen i waglugel n
wallaɣ. Ɣer Salim tamedyazt d ayen nniḍen : « Tamedyazt, ɣef akken wallaɣ, d yiwen udem n tmena i d- yesentaqen « Nekk »inu. d yiwet n tadiwanit ger iman-iw d yixef-iw. Ilaq ad yilli uskasi –agi
Uqbel ad yilli wanfal sanga nniḍen ». Ayen nniḍen d tibḥatin n unadi, d tiregwa deg yettazel yixef ikenfen, d iberden deg tikta tewwid ad mɣint akken ad fkent iguma yettawin amdan ɣer reḥba n
talsa . yeqqar salim : « Nekk » n yal yiwen yeḥwaj inig ɣer wanda nniḍen. Ayen umu neqqer « nniḍen » mačči kan d amkan neɣ d amdiq i d-yezgan akkin ( ailleurs) yella ( a beɛda) d iḥulan, d tidmi,
d innig n wallaɣ ɣer kra yellan d uffir . Iḍen yezmer ad yaggem tikta si yal aɣbalu neɣ tala. Ayen nniḍen d kra iccuden ixef n umdan ɣer tudert neɣ yeqnen tudert ɣef yixef n umdan ». Awal yesidir
ineq, yella deg lemtul nneɣ. Meɛna tazmert n wawal ɣer win itt-yesnen , yeẓra amek tettawi lmil : « Awal yezmer ad yawwi isurifen ɣer zdat, am akken yezmer ad yawwi isurifen ɣef deffir. Awal am
ssif di snat lejwayeh-is yeqḍaɛ. » . Ulac lǧens ur nefki azal i wawal. Awal ma ibedd, tbedd timeti, ma yecceḍ, yecceḍ yid-s yidles s umata. Ɣer Salim aya ulac deg-s ccek. S wawal i tettidir cetla
: « Awal yettawid isurifen ɣer zdat, ticki i d -yeddem anamek ines si timeti anda id illul. Ma yemderkel wawal ɣef yir asekud ad as teḍru am tsekurt ibedlen rric-is, din id tettili tawecḍa ɣer
isegraraben ur tettmager luḍa. Aɣbel ur yelli d ama ynut. Qqaren at zik a win yeddan d win it-yifen ad yettɛaned ad yaweḍ. Amek id tettban tamedyazt teqbaylit i Salim amek yegga leqrar-is. Yenna
: « amek ara tenfal tmedyazt ɣer talsa ? I wacu ? Aɛni akka tura ur telli ara d talsawit ? Nekk ɣef wakken ttwaliɣ ur yelli deg wacu temgared tmedyazt taqbaylit ɣef tmedyazt n leǧnas nniḍen.
Nezmer ad nnini belli nekni s leqbayel nettiddir ayen tettiddir telsa i meṛṛa, dayemmi ayen ara d- tefk tidmi nneɣ yedda akked wakud d tallit deg nella, ɣef anact-a tamedyazt nneɣ ula d netta-t d
amur neɣ d teḥjur yettikkin di lebni n telsa. Akken bɣunt mgaradent tikta maca llan inumak n kra temsal reṣṣan leqrar deg ixef i lebda. Ɣer Salim tafsut tella « D agama….d imɣan akked iguma n
lexlawi n yiman yellan deg-nneɣ » , tilelli « D taruẓi n kra yellan d ackal… neɣ d ahudu n waciwen ikeblen inumak n tudert », tameṭut « D azgan di tudert », Illel « D ayen i d-yettuɣalen….. d
lemri… mačča yemgared kra ɣef ayen-nni , imi lebḥer ur yeḥwaǧ ara as nmud akken ad yerr », yellu « kra i yiffen ! », tasekla « Ur telli ara d tamedyazt kan… tasekla d isekilen…. i d-yettmalen !
.
Akka i d Salim Benxalifa, d amedyaz yemǧazin d tikta i tezzin deg allaɣ-is, d amdan yesirqiqisen awal amer ad yezuzen tamedurt-is !
Ait Slimane Hamid


text:
Par Samir At Buɛza | 17 Septembre 2012 | 89 lecture(s)
Bgayet : 15 imelyaren d adrim n tafat i tudrin yettwaɛezlen
Dayen, tefra-d ass-nni n larbaɛa yezrin, deg yiwen lejmaɛ id yessemlalen iɛeggalen n lwilaya n Bgayet (APW) ilmend n umsefham ɣef tedrimt n zyada d-teṭṭef lwilaya(BS 2012). Tagnitt-a d tin daɣ id yessemlalen iɛeggalen-a n lwilaya akk d wid n tenmehla teɛna taluft n trisiti, yagnitt i deg meslayent snat n tamiwin-a ɣef laɛḍil d wuguren yellan deffir n tguni n kra n yisenfar, yal tama tettezem tayeḍ, ma deg tudrin d ṭṭlan amzun qnent wallen! D ayen yessewhamen, deg lqern wiss 21 mazal llan-t tudrin ur tent-yelḥiq ara lxiḍ n trisiti, dɣa mazal imezdaɣ-nsent ceɛɛlen tiftilin, imir kan, wiyiḍ deg temnaḍin-nniḍen ttnadin ad skecmen ar yixxamen trisiti s yiṭij (energie solaire).Acukan, tella yiwet n taluft, seg tama n yimezdaɣ, dakken tugett ur ssishilen ara timsal i yimḍebren akken ad ddun deg lecɣal akken iwata, imi “… llan gar yimezdaɣ d timezdaɣ wid yettagin ad tezger tgejdit n trisiti igran(iḥerqan)-nsen, ayen d-igellun s laɣḍil i yisenfar”. Aya d ameslay i is-ḥudden ɣef yiman-nsen yimḍebren teɛna taluft-a n trisiti. Ad tan ihi tefra-d, ma numen ar wawal n uselway n “APW” n Bgayet Hamid Ferhat, dakken ttunefken wazal n 15 imelyaren i usekcem n trisiti i wazal n 3200 yixxamen ur nesɛi ara deg tudrin n lwilaya n Bgayet. Yeggra-d kan ad nẓer ma ad walin tafat deg tudrin-a send tallit n teglest( ccetwa) qessḥen neɣ ad ɛassen ɣef yiḥerqan-nsen !
Samir At Buɛza


text:
Mata Mata
Ijen wass ijen thghat tijja thighaydhin ines dheg ijen texbuceth tbella3ed xasent thawwrath, trah hima asen t id awi arbi3, axmi ghsn t id te3qav theqqarasent : "ma3, ma3, azment thawwath a thighaydhin inu, arbi3 x theqaccwin inu, aceffay gui thebbicin inu" , uca azmentid thawwrath, men kur ass tegas amenni, ijen was isennthas 3emmi yehya(uccen) i3qer x w awar nni dh asen teqqa, ijjit theffegh, uca yrah isqaqev, innasent :"ma3, ma3, azment thawwrath a thighaydhin inu, arbi3 x theqaccwin inu, aceffay gui thebbicin inu", nnant as nethnint :"a rah aya 3emmi yehya ma tghiredh uc d ne3qir" , minzi 3eqrent awar nes, ass nedhen irah iswa xarebbi n thamment uca yrah ghasen t, innas n t :"ma3, ma3, azment thawwath a thighaydhin inu, arbi3 x theqaccwin inu, aceffay gui thebbicin inu", ssijent id swadday n thewwrath, nethnint twarant thitayin wuccen, nnant as 3awedh :"a rah aya 3emmi yehya ma tghiredh uc d ne3qir", thudhecca ynes, irah ihennek thitayin ines, uxa yrah ghas n t : "ma3, ma3, azment thawwath a thighaydhin inu, arbi3 w theqaccwin inu, aceffay gui thebbicin inu" azment as thawwath, ifafa ibbathen t, isseghri thent ammen, gha w 3ecci, th3eqbed yemmath sent thevdha :"ma3, ma3, azment thawwath a thighaydhin inu, arbi3 w theqaccwin inu, aceffay gui thebbicin inu", thufa walu, theqqim t3awadh t3awadh walu, thazem thawwath wa thufi hed, uxa thessen qa dh 3emmi yehya ithen t iccin, theqqim thesghuyyiw thesghuyyiw, thrah gha w'emzir, thennas ggay thiqaccwin n uzzar adh rahegh adh menghegh ag 3emmi yehya yeccay thighaydhin inu, innas netta rah awyayed azekkon (n thezwin), thrah gha ddirith thennas w'cay azekkon, thennas rah awyayed aman, thrah gha thara, thennas ucay aman, thennas rah awyayed imedhyazen a xafi iran, thrah gha y'medhyazen, nnanas rah awyaneghd icari,thrah gha thixsi thennas ucay icari, thennas rah awyayed thifedja, thrah gha yfedjahen thennasen ucemmay thifedja, ucinas then, theksi thifedja nni thrah thucithent e thixsi, thixsi thucas icari, icari thuwwith i'y'medhyazen, imedhyazen rahen akis iran x thara, thara thucased aman, aman nni thuwwithen i ddirith, ddirith thuchasd azekkon, azekkon thuwwith iwemzir, iggas thiqaccwin n zuzar hima atemnegh ag 3emmi yehya yeccas thighaydhin ines, thrah gha 3emmi yehya, thesqaqev xas, thennas ffghed an mnegh, innas snennigh, th3awdhas , ffghed an mnegh, innas qa tegguegh aghroum, thennas ahya ffghed an mnegh, innas aqay adh ccegh, netta tughath i3edder thiqaccwin ukeccodh, iffghed ghas, th'carg as a3eddis, thufa thighaydhin ines 3adh ddarent, theksithen tid, thetta anzar zi wakuc, yuced u'nzar, thessiredh thighaydhin ines, dharithent gha thexbucth nsen t, zi ssa thsawent adh taranet thaynith mlih.
Kighd sih dh sih, ira ghari chan tsira n thadhufeth 9asent.


text:
Tasertit
Tasertit iswi-s d tuddsa d useggem n imadanen, d wayen yeɛnan iweẓla n taɣiwant. Dɣa isya dɣa id yeka wawal 'Politic', imi azar-is d awal agriki polis ibɣan ad yini taɣiwant, neɣ la siti (cité).
Anamek n tasertit deg akud atrar d aseggem udabu s daxel n addad. S umatu, tasertit d tiskiwet d w'amek leḥun lecɣal n wegraw n yimdanen di tmetti, neɣ n wegdud.
Yal amdan ur nettmuqul ara kan iman-is, neqqar ixedem tasertit. Yal argaz, neɣ tameṭṭut i yettekan deg umusu n tasertit di tmurt n wezref, ilaq ad izrekket (ad iqadar) imenzay n tanaya n weɣref d tugdut.
Anamek wayeḍ n wawal n tasertit daɣen i ttak ar umenɣi ɣef udabu ger irgazen d tulawin i gellan deg udabu amiran (n tura), d wid i gellan deg ikabaren imnagwa.
[beddel] Gret Tamawt
Waki d amuɣ kan amezwaru, yal win isɛan akud, ad ikemel amuɣ aki n isertiyen izwawen i waken aten id adden aken ma llan.


text:
Leqran
Awal n Leqran yekka-d si tutlayt taɛrabt (القرآن), anamek-ins taɣuri. D adlis (taktabt) uɣris (iqedsen) n wajjed (ajjed=ddin) n Tineslemt Lislam. Ɣur yemselmen, leqran d awal n Yakuc (Rebbi). Leqran yella d adlis amezwaru s tutlayt taɛrabt. Di lislam llan idlisen nniḍen uɣrisen, am : Tawraṭ n wasar Musa, Zabuṛ n wasar Dawud, Inǧil s wasar Ɛisa, akw d tira n w-asar Brahim.
Ɣur yenselmen Leqran i yesemlalen awalen n Yakuc i d-iṣaweḍ i talsa isar (nbi) Muḥemmed (محمد) s yeḥricen sɣur anejlus ǧibril s webrid n tatlayt (oral). Anecta yakw i d-rad di 23 isegasen. Llan wiyad qqaren-as daɣen Lkitab (adlis), neɣ Ddikr (asektu : rappel). Lislam am tmasiḥit i ttwaḥseb n ajjed ameɣradan (universel). Inna Ibn Xaldun : « Leqran d ameslay n Yakuc, yettwars-ed ar wisar Muḥamed u yura deg isebtaren n wedlis ».
[beddel] Aglam n Leqran
Leqran ibḍa af 114 ixfawen. Sesmelen s unnusru af tesɣunt n tuɣzi n sent anagar tamezwarut i g-ttuseman: Taneldit neɣ Tullya (Lfattiḥa). Ixfawen bḍan ayen umi qqaren el-ayat, s teqbaylit anzaten (tiṣurtin : preuves). Dɣa i s-yin i d yekka w-awal Ayatulah. Llan 6219 n inzaten (tṣurtin).
[beddel] Amezruy n tira n Leqran
Deg akud n wisar Muḥamed, ḥekkun-d belli inzaten n Leqran llan ttwarun di yal tɣawsa n yimiren : tiferkiwin n tazdayt, iɣsan lqayen n ileɣwman, igelman, iẓra, atg. Imdanen yumnen s Yakuc, llan lemden-ten deg ulawen-nsen, ama s iḥricen neɣ aken s ummid-is (s lekmal-is). Mi yemmut wisar Muḥamed, wid yellan cfun i yinzaten aken ma llan, ur d-qimen ara s waṭas. Dɣa tusa-d tikti useggrew neɣ usemlili-nsent, lamaɛna ilad umgarad neɣ anka (divergence) af wamek ad yili anecta ger imezdaɣ n tallit-nni di Mekka. Aṭas umgarad yella-d af tasunḍa tasnimirant (ordre chronologique) n twafɣa n yenzaten. Ti tagara imeqq°ranen frantt i waken asemlili n inzaten ad yilli si tṣurett tamuqwrant ar tmecṭuḥ anagar tamezwaru ilaq ad tili, tin isɛan isem Tallya, neɣ Lfattiḥa, am waken d tazwert n Leqran. Anecta msefhamen fell-as taqa imḍebren, ɣas aken llan kra ffɣen-t mgal n turda (ṛṛay) aki, imi ɣursen d tawafɣa mgal n asnimiran aken i t-yebɣa Yakuc.
Mgal ixf Amellay (Erraḥman), yakw ixfawen n Leqran nniḍen beddunt tawinest aki : Bism Allah Erraḥman Erraḥim, neɣ s Tmaziɣt : « S yisem n Yakuc Amellay Amnahaɣ ». Leqran ibḍa af sin iḥricen imeqq°ranen : inzanen i d-yeffɣen di tɣiwant Mekka, d wid i d-yeffɣen di tɣiwant Madina. Inzanen n Mekka, d timecṭah, ffɣent-ed uqbel Inig (Hiǧra) n wisar Muḥammed si Mekka ar Madina. Ma d tidak n Madina, d timeqqranin, ffɣent-ed mbeɛd Inig-is.
[beddel] Asuqel n Leqran ar tazwawt, ar tamaziɣt
[beddel] Ibarɣawaten
Tisuqeltin (tasuqelt:traduction) n Leqran ar taqbaylit, wala ar tutlayin nniden n tmaziɣt, ibda-d si tallit-nni n tgelda n Barɣwata. Tagelda-yaki tuɣ azar di tama n Tamesna (tura d taɣiwant n Rabaṭ n tmurt n Maruk). Win id isbed-en tagelda aki d Saleḥ At Tarif, d yuday n Maruk i ikecmen ar tneslemt. Tigelda i yellan imiren, am Idrisiyen, At Zirid, Imrabṭen, Imewḥiden, ḥesben Ibarɣawaten d imeslab, imi llan seqdacen yiwen n Islam imgarad af win i llan anda nniḍen, ladɣa di tmura n waɛraben deg usamar.
Qqaren, Ibarɣawaten iṭef-en si tidmi VII ar tidmi XI, sɛan Leqran-nsen i yuran s Tmaziɣt, t-zalan sin iberdan deg wass, uzzumu n Remḍan nsen wezzil yal ass. Daɣen qqaren sɛan yiwen n wisar (nbi) d Amaziɣ, d Saleḥ At Tarif, u ɣur-sen d netta i d anegaru deg umaḍal, mačči d Muḥammed. Ilmend n waya ffɣen-t-ed tigelda nni id nudder, mgal Ibarɣawaten, u sekren trad mgal nsen, armi iɣlin deg ifassen n Imewḥiden deg usegwas 1149. Amek id yella waya : di tagara n tallit aki n Ibarɣawaten, yusa-d yiwen n Ṭaleb d Asufi (Tasnakta Tasufit) umi qaren Lmahdi Muḥamed At Tumert, ilul ger 1079 d 1081, i yeɣra-n cwiṭ di tmurt n Andaluzi, d netta i yefkan taɣiwant n Marakec i yImewḥiden. Asmi immut deg 1130, anelmad ines Abdelmumin, i yemlal di Bgayet tazwawt, d netta i d-isbeden s wudem unṣib tagelda n-Imewḥiden, i iseɣlin Ibarɣawaten. Qqaren belli Imewḥiden serɣen yak° ayen yuran Ibarɣawaten, ula d Leqran s Tmaziɣt. Lamaɛna Lmahdi At tumert, i snuqel-d Leqran ar Tmaziɣt aken nniden. Anecta i lla-d s isekkilen n Taɛrabt, tamrirt (later:trace) ines ur iban anda yedda.
[beddel] 1998 : Kamal Nait Zerrad
Agdud Amaziɣ yerǧa armi d 1998, d amek id yella yiwen unnaruḍ, neɣ tamezzuyt sɣur umnadi azwaw n tasnawalt (Linguistique), Kamal Nayet Zerrad, af tasuqelt n Leqran ar Tmaziɣt. Lamaɛna mačči yak°, sin nni kan iḥricen ineggura n Leqran, azal n 49 inzaten: Tullya d tidak i yellan d timecṭaḥ i d-yezgan di taggara n Leqran, i snen i yis ittẓallan yemselmen s umata. Anecta isemlil-it-id Kamal Nayet Zerrad deg yiwen n wedlis, umi isemma Amawal amasɣan n tmaziɣt : asuqel n sin yeḥricen ineggura n weqran, s tefranṣiṣt : Lexique religieux berbère et néologie : un essai de traduction partielle du Coran. Adlis-a isɛan 347 isebtaren, effɣ-ed sɣur: 'Centre d'Etudes Camito-Semitique' ak° d 'Association Culturelle berbère en Italie'. Deg umdeya, attan tanzatt n Lfattiḥa, umi isemma Taneldit :
- S yisem n Yakuc Amellay Amnahaɣ
- Tamayt i Yakuc, mass n umeɣrad
- Amellay amnahaɣ
- Agellid n wass n wesɣan
- D keč i nettmudu, ɣur-ek la ntetter tullin
- Welleh-aɣ s abrid amaɣud
- Abrid n wid imi tessugteḍ tinufa, ur d wid ɣef i terfiḍ, ur d immunaf
- Amin
[beddel] 1999 : ǧuhadi Lḥusin
Aseggas umbeɛd, di 1999, yiwen uselmad umezruy acelḥi n Sus di yiwet n tasnawit (Lycée) di tɣiwant n Casablanca, di tmurt n Maruk, ǧuhadi Lḥusin ifuk asuqel n Leqran ak°, s 114 ixfawen-is, ar tutlayt Tamaziɣt seld mraw (10) iseggasen n leqdic ilmend n wannecta. Yura-t s-isekkilen n taɛrabt, aken i d-yenna, anecta ixedm-it i waken a t-yefhem yal Amaziɣ n Maruk m'ara t-iɣer.
Di tmurt n Lezzayer, ass n 30 yunyu 2006, aɣmis Aɣmis Lmuǧahid yura belli taneɣleft iwezzla n ajjed atan yessufeɣ-d asuqel amaddu (complet) n Leqran, sɣur Ḥaǧ Muḥand Tayeb, Aselway usqamu ussin n tmezgidat (leǧwama) n temnaṭ (wilaya) n Tizi Wezzu. Anecta ad ifeɣ ar tizrigin (Imprimerie) n ugelid n tmurt n Arabi Sawudi, di Riyaḍ. Seld n waya, yuffad lḥal, ffɣend kra yexfawen (13 Ḥizb) n Leqran s taqbaylit as tizrigin aki dɣa n ugellid Fahd Ben Abdel Aziz Al-Sawud.
[beddel] 2003 (1424 h.) : Asuqel n ugellid Fahd
Asuqel n Leqran di tizrigin n ugellid Fahd s dsaw n taswett n tneɣleft iwezzla n wejjed n tmurt n Lezzayer, ila-d s isekkilen n taɛrabt. Daɣen amur ameqqran n wawalen llan s taɛrabt, acu kan s umesli d tamṣukt taǧerrumit (structure grammaticale) n teqbaylit. Anza n Lfattiḥa, anagar isem-is iqqimen s taɛrabt, ula ṭaqa n wawalen-is s taɛrabt, ɣas ulamma tamawalt (vocabulaire) n taqbaylit, neɣ n tamaziɣt tezmer. Atan amek i yella useqel n Lfattiḥa :
- S yisem arebi deraḥman deraḥim.
- Aneḥmed rebbi atnecker, ad netta id bab netxelqit.
- Dereḥman deraḥim.
- Ass n lḥeq netta i d bab-is.
- D keč kan ara neɛbed, d keč kan i d-amɛiwen.
- Mlaɣ abrid i ṣewben,
- Abrid bwiḍ i tneɛmeḍ fell-asen
- Mači d widak k-isarfen, neɣ wid mu-ɛerqen iberdan
- Amin'
Amedya wayeḍ, d anza, umi qaren s teɛrabt El-ixlaṣ, asnuquel ar taqbaylit, mačči d win : Qul Huwa Llahu Aḥed. Yernu am Lfattiḥa, imesla-s d taɛrabt. A tnan :
- S yisem arebi deraḥman deraḥim.
- Ina-sen d netta id reb weḥdes
- D netta iḥuǧen lxelq-is
- Ur d ilul ur isɛi mmis
- Ḥed ur yelli d lmetl-is
Ma nezra, kra n ismal n uzeṭṭa n Internet, a naf kra n inzaten s Tmaziɣt, ladɣa wi d-ixedmen imaziɣen n Maruk. Amedya d tasuqelt n wanza El-ixlaṣ, imu semman Amuzzu. Atan wamek i t-tnuqlen imaziɣen n Sus, s tmaziɣt taqurant :
- S isem n Yakuc amellay amnahaɣ.
- Ini-d: Yakuc iga iyanen.
- Yakuc iga amaɣlal.
- Ur irew, ur it ittrew.
- D ur ili win ara igdun.
[beddel] 2007 : Ramḍan At Manṣur
Asdawi d umedyaz Ramḍan At Manṣur, i yellan daɣen d aselmad n Takrura yesuqel Leqran at tutlayt tazwawt (taqbaylit) seld kraḍ (3) iseggasen d uzgen uqedec degs. Issufeɣ-it-id ar tizrigin 'Zyriab' n umyaru yettwasnen Yusef Nasib. Adlis deg-s 491 isebtaren, u yura s sin inagrawen isekkilen : Tifinaɣ akw d Talatint. Adlis a iffɣ-d s uḍebsi n CD-Rom.
.
[beddel] Kra imedyaten n tṣurtin n Leqran
Seg usmel: http://www.bouizeri.net/az/dawawasail.htm
1-Taqsidt n Zakariyya slam fellas:
"K.H.Y.Ɛ. (1), d taqsidt n tmella n ugellid-ik ɣef uqeddac-is (lɛebd-is) Zakariyya (2), mi inuja Agellid-is s usuter uffir (3), yenna: (a y Agellid-iw : iɣsan-iw lwayit, u aqarruy-iw yecɛel (ucebbub-is) si ccib, u ur elliɣ ara a y Agllid-iw d ageswa mi ik i nessuter-aɣ(4)" [Maryem].
2-Taqsidt n El Isae:
"Tamanegt (seban) i win i yesnigen aqeddac-is (lɛebd-is) deg yi si lǧamaɛ aɣuddid ɣer lǧamaɛ ibaɛden i deg in-nemmer (nburek) tinilwin (ayen is i d yezzin), aken at neǧǧ ad iwali kra deg izmulen-nneɣ, d Netta id Amislay (i isellen) id Amiray (i yetwalin) (1)" [Al-Israe].
3-Taqsidt n sin n warraw n Adam:
"U eku-asen i d s tidett taqit/isalli n sin n warraw n Adam, yal yiwen degsen imudd asfel, yiwen degsen yetwaqbel (usfel-is), ma d waye-nni ur s yetwaqbel ara, (aneggaru agi) yennad :ar d ak enɣ-eɣ, yennad (waye-nni) : ebbi yetteqbal sɣur wid yellan d lmuttaqin (27) ma teleqeed afus-ik ɣuri aken a y itenɣe nekini ur n telaqeɣ ara ɣurek afus-iw iwakken ak enɣeɣ, (imi) tagadeɣ Allah Agellid n imeɣraden (28) smenyifeɣ ad tɛebbi ibekkaen-iw (dnubat-iw) d ibekkaen-ik, u ad tili deg at n tmest, u ayenni d ayen yeggunin wid yettelamen (29) dɣa tefka-as tnefsit-is ad ineɣ gmas, dɣa yenɣat, dɣa yuɣal deg/ger wid ixesen" [Al-Maida].
4-Taqsit n at lɣar:
"Mi erran yelmeyen ɣer lɣar, dɣa ennand:a y Agellid-nneɣ mudd-aɣ i d sɣur-ek tamella, u heggi y aɣ i d lewqama deg ayen iɣ yerza (10) dɣa nesɛueg imeuɣen-nsen di lɣar (nni) aas n iseggasen (11) sin akin nesker-iten id aken aner anwa ger snat n terbaɛin ara y ilin yeseb aken iwata takkit turfrint (exacte) n tɣimit-nsen (di lɣar-nni) (12) nekni nekku y ak id s tidett taqsi-nsen, nutni d ilmeyen felsen (umenen) s Ugellid-nsen u nerna-asen di tiddin nsen deg ubrid n ddin (13)" [Al-Kahf].
[beddel] Tamselyut, Iseddagen & Izdayen Iberraniyen
- سورة الفاتحة والأجزاء الثلاثة الأخيرة (قد سمع، وتبارك، وعم) وترجمة معانيهما إلى اللغة الأمازيغي (aḍris s pdf)
- Leqran s teqbaylit
- Sḍis n yeḍrisen seg wesmel n Harun Yahya s Teqbaylit
- Harun Yahya: Acu ara yeḍrun ma ulac tugdi n Ṛebbi
- http://www.web-islamic.com/coran-audio.php
- http://www.angelfire.com/journal/sunnah/Coran/telecharger_coran.html
- http://www.islam-fraternet.com/maj-0598/hist-cor.htm
- [1]
- Al Quran Online Translation & Listen
- Tasemlilt tamezwarut sɣur R. Begnan


text:
Taggayt:Tasekla
Littérature. Aql-aɣ da, am wakk-a nezga… ntejjem wid i ɣ weǧǧan, wid ur nettwali ara d wid-nni izedɣen ulawen nneɣ. Akk-en yeweeṛ ɣef walebeaḍ ad yaf ameddakel n tidett, i yeweeṛ fell-as beṭṭu yid-es. Tadukli ur s teggent tilas, ur tt ttruẓunt temɣer neɣ temẓi, ssaeaya neɣ iri, tamussni d way-en iḍen. Timlilit d tegnitt slalayent-ed aḥulfu : ttemqadwan wulawen d tektiwin. D ay-a! Nnig way-a d asmeckukel d ukellex ɣef yiman-is, i wemdan.
Akk-a yal ass d asmeskti n Dda Ssaeid s way-en iga d yemla, d way-en nnan wiyiḍ fell-as. Yal tiɣmert deg ieedda tettader-ed isem-is. Tasreɣta, tamedyazt, tasekla, tiddukla, tasertit,… ttawint-d anza-s s yiseɣ d ṛṛeḥma. Win d-yudren Dda Ssaeid, yader-ed taẓuri d yedles. Isefra d tezlatin wwint-ed ɣef tektiwin-is, tisebdad-is wwint-ed ɣef tezmert ufus-is, amezgun d isaragen wwin-d ɣef tugniwin i yebɣa ad beddlent… Ma d “Tasga n ṭṭlam” d ungal swayes awal yessurug s awal, d asdukkel n tektiwin ta ɣer ta, d acqirrew n way-en yessefken ad yili neɣ ad ibeddel.
Dda Ssaeid yessaǧew ka ila ɣef tidett d yiseɣ s wul zeddigen. Tamussni-s tessager allaɣ, teffud ak timussniwin, tnuda timlilit d “wayeḍ”. Deg wawal n Urezqi Isyaxem : “…Je découvrais peu à peu pendant notre entretien un personnage attachant qui révélait son avidité des émotions pures, sa fascination pour les hommes de cultures de quelques origines qu’ils soient et une connaissance aiguisée de l’Histoire de notre pays.” Yesnulfa-d Muḥend Akli d temɣart n temɣarin s wudem n tlelli akk-en yella netta s timmad-is d wamek yettwali tudert : izenẓaren yuɣen d tafat. “Tafat i swayes iẓerr yeẓri deg way-en iferken. Tidett tettekkes timedlin imedlen ɣef yeẓri ifuden tafat. Tilelli, tidett, tafat d abrid uɣris ideg ggunin aṭas n yelmeẓyen d telmeẓyin.” Maca tuttriwin-is ur ufint ara tiririt neɣ ur tiririt ur s teččuṛ ara tit. Iseqsiyen-is gran-d eellqen am zzit n useggas-nni deg rrẓen yecbayliyen.
Asmekti n Dda Ssaeid d agmar n tizizwit, d asmenteg n tilla d tekta. D tagemt deg wenza swayes yettili gar-aneɣ, amzun yedder. Dda Ssaeid d azamul n tudert d yedles d tẓuri d tedmi zeddigen. Dda Ssaeid d timmugent n yal aseggas i nekni d-yegran deffir-es.
Nnaṣeṛ Uqemmum Ass 25 dujembeṛ 2005.
Taggayin tizellumin
Taggayt agi tesɛa 2 adu-taggayin, ɣef ayed t-igi 2 ddaw agi.
A
- [×] Amaru (20 P)
I
- Iḍrisen iseklanen (3 C)
Imagraden deg taggayt "Tasekla"
Taggayt agi tesɛa 6 isebtaren, ɣef ayed t-igi 6 ddaw-agi.


text:
Tizwuri n tudert, llant snat n tsednan: Yiwet isem-nnes Takerkast tayeḍ Tidet, gant timeddukkal ittemyawasen ittemmesxitiren ar yat n tikkelt.
TeYra-yas Tkerkast i Tidet tenna-yas: NekraY a neddu ad d-nekk isemḍel n tgwerramt-nnteY, iwa smutter ayenna yam-isagan i ubrid aYwezzaf!
IddeY ilkem wass nna Yef msasant munent babbent tissufriwin tibaẓayin-nnsent Yef tdiwwa kkent tiṭ n umerdul. Ar tteddunt s uzal sgunfunt s yiḍ. Akud nna g ggawrent ad čent kra da tettetta Tidet ard teǧawen, Takerkast, (...)
ugar


text:
En réponse à :
24 juin, par Hand
Iẓuran: - Muḥend Aɛrav yerra-ak tajmilt tameqrant deg udlis nni ines aneggaru i d-yessufeɣ :“Amezruy n Wegraw Imaziɣen”. Inna-d belli kečč txeddmeḍ ayen ara xedmen mraw* medden.
Slimane: -S tidett, yerna meẓẓiyeɣ di lawan nni, ɣur-i aṭṭas uzaɛbeṭ*. Ad ilint azal n sin igima* n leqhawi di Lpari kan, ṭṭfen-tent meṛṛa iqvayliyen. Nxeddem tizdiwin*, nferreq ilɣa* neɣ neznuzuy aɣmis n Wegraw i d-itteffeɣen yal ayur. Nebḍa Lpari d timnaḍt*, yal ddurt nelha d temnaḍt nni. Llan ilɣa n demma i yefransisen akken (...)


text:
Timeslayin n usihel
Timeslayin n usihel, ma yili wugur gar yifassen-nneɣ, tewwi-yas-d awarzem (algorithme) i tifrat-is. Awarzem d awalen (n tefransist, tegnizit ..) i yesseqdac wussnan (scientifique) i tifrat n wugur, maca aselkim (ordinateur), ɣur-s awalen-is imaẓlayen, agraw-nnsen d tameslayt n usihel (imeslayen i ifehhem uselkim), wid ara d-isnedhen aselkim ( d azrar n wanaḍen (instructions)) i tifrat. Gar tmeslayin-a:
[beddel] Fortran
Awal-a d asewzel (FORmula TRANslation), tisuqqelt n tenfalit, acku awalen-is sehlen i useqdec n tusnakt (mathématique). Amezwaru i d-yuran fell-as d RUTISHAUSER, deg useggas 1952, maca ur d-yeffiɣ ara i leqdic almi d useggas 1955, s ɣur JOHN BACKUS. Tameslayt-a telha nezzeh i yinekmaden ussananen n tesdawit.
[beddel] BASIC
D asewzel (Beginner's All purpose Symbolic Instruction Code). Yeffeɣ-d deg useggas 1965. D tameslayt i d-yemmugen i wid urɛad ssnen nezzeh timeslayin n usihel, acku awalen n umeslay yettwaqdacen deg BASIC sehlen, ferzen. Yelha nezzeh i yinelmaden n tesnawit (aswir amenzu). S kra n wawalen, anelmad yezmer ad yektil: tajumma (surface), ableɣ (volume), azikit (périmètre).atg, neɣ ad ad d-yefru tigdiwin (équations).
[beddel] Pascal
Teffeɣ-d ger useggas 1967 d 1971 sɣur Niklaus Wirth. Yefka-yas isem-ayi ilemen-d umussnaw ameqqran BLAISE PASCAL (1623-1662). Tameslay PASCAL tettwassen aṭas seg wasmi i d-teffeɣ i lɣaci tameslayt n Turbo pascal deg useggas 1984, sɣur Borland International, imi wwḍen azal n umeliyun i yettuzenzen seg-s. PASCAL daɣen yemmug-d i tusnakt, yelha nezzeh i yinelmaden ussananen n tesdawit.
[beddel] C
D tameslayt i d-ilulen deg useggas 1972, sɣur umussnaw DENNIS RITCHIE. Deg tazwara, timeslayin-a mmugent-d i useqdec n uselkim ( ileḥḥun s UNIX); maca, deg useggas 1989, yuɣ abrid n useqdec s wahil, yuɣal am wid neẓra yakan.
[beddel] DBASE
_ er taggara n yiseggasen 70, amussnaw WAYNE RATLIFF ( iqeddec di NASA), isnulfa-d timeslayen i useqdec n taffa n isefka (base de données), i wumi isemma VULCAN. Syin akkin, GEORGE TATE d HAL LASHLEE, gren-d afus, rnan sqewmen-t, armi d useggas 1981, yuɣal isem-is dbase (data base).
[beddel] Awalen n tmeslayin n usel kim
Awalen-a zemren ad ilin, d wid n tegnizit mmden, neɣ d asewzel n wawalen n tegnizit.
[beddel] Amedya
Wayi d ahil, s tmeslayin i neẓra, sendahen aselkim i wakken ad d-yaru ɣef ugdil (Ecran), awal (AZUL):
FORTRAN
Ahil amenzu WRITE(*,*)'AZUL' END 10 CLS
BASIC
20 REM Ahil amenzu 30 PRINT " AZUL " 40 END Program azul
PASCAL
Begin {ahil amenzu} WRITE('AZUL'); END. MAIN() {
C
/*Ahil amenzu */ PRINTF('AZUL') } CLEAR
DBASE
*Ahil amenzu* ? ' AZUL' END


text: Kabyle(i) 1 Nekk Bulus amceggeɛ n Sidna Ɛisa Lmasiḥ s lebɣi n Sidi Ṛebbi, akk-d gma-tneɣ Timuti, i watmaten n tejmaɛt n Sidi Ṛebbi yellan di temdint n Kurintus akk-d wid meṛṛa i gextaṛ Sidi Ṛebbi di mkul amkan n tmurt n Akaya. 2 Ṛṛeḥma ț-țalwit a wen-d țțunefkent s ɣuṛ Sidi Ṛebbi Baba tneɣ akk-d Sidna Ɛisa Lmasiḥ. 3 Ad ițțubarek Sidi Ṛebbi, Baba-s n Ssid-nneɣ Ɛisa Lmasiḥ yellan di yal taswiɛt d Bab n leḥnana d ṣṣbeṛ. 4 Ițṣebbiṛ-aɣ di lemḥayen-nneɣ iwakken s ṣṣbeṛ i ɣ-d-ifka, a nizmir ula d nukni a nṣebbeṛ wid yellan di lemḥayen. 5 Axaṭer am akken i d-țeɣlayent fell-aɣ lemḥayen ɣef ddemma n Lmasiḥ, akken daɣen i ɣ-d-ițțas ṣṣbeṛ s ɣuṛ-es. 6 Nukni ma nenɛețțab di lmeḥnat, nțenɛețțab iwakken aț-țețțusebbṛem yerna aț-țețțuselkem. Ma nețțuṣebbeṛ nukni, aț-țețțuṣebbṛem ula d kunwi iwakken aț-țesɛum ṣṣbeṛ di lemḥayen i deg tețɛeddayem am nukni. 7 Ihi ɣef wayen i kkun-yeɛnan nețkel, nekkes anezgum, axaṭer neẓra akken i tețțekkim di lemḥayen-nneɣ, ara tețțekkim daɣen di ṣṣbeṛ i ɣ-d ițțunefken. 8 Nebɣa aț-țeẓrem ay atmaten lmeḥna i nesɛedda di tmurt n Asya; ɣlint-ed fell-aɣ lemḥayen iwumi ur nezmir, neɛteb armi nɣil a nemmet. 9 Nețwali deg iman-nneɣ belli ḥekmen fell-aɣ s lmut, iwakken ur nețkal ara ɣef yiman-nneɣ lameɛna a nețkel ɣef Ṛebbi i d-iḥeggun lmegtin. 10 D nețța i ɣ-d-isellken si lmut am tagi yerna nețkel belli mazal a ɣ-isellek sya ɣer zdat. 11 Ula d kunwi tețɛawanem-aɣ m'ara tdeɛɛum ɣer Sidi Ṛebbi fell-aɣ. S wakka, ɣef ddemma n tẓallit n waṭas n watmaten, a ɣ-d-țțunefkent lbaṛakat s ɣuṛ Sidi Ṛebbi; imiren aṭas ara iḥemden Sidi Ṛebbi ɣef ddemma nneɣ. 12 Ațah sebba s wayes i nefṛeḥ s yiman-nneɣ yerna ulawen-nneɣ thennan : nelḥa d yemdanen meṛṛa s wul yeṣfan d neyya, abeɛda yid wen kunwi. Ayagi yusa-yaɣ-d s ɣuṛ Ṛebbi, axaṭer mačči s lɛeqliya n yemdanen i nțeddu meɛna d ṛṛeḥma n Sidi Ṛebbi i ɣ-ițwellihen. 15 Imi tḥeqqeqeɣ belli akka i gella lḥal, ssarmeɣ a n-ɛeddiɣ di tazwara ɣuṛ-wen iwakken aț-țfeṛḥem snat n tikkal. 16 Qesdeɣ ad ɛeddiɣ fell-awen m'ara ṛuḥeɣ ɣer tmurt n Masidunya, syinna a d-uɣaleɣ ɣuṛ-wen iwakken a yi-tɛiwnem ad kemmleɣ abrid-iw ɣer tmurt n Yahuda. 17 Mi qesdeɣ ad xedmeɣ annect-agi, eɛni ur xemmemeɣ ara ? Neɣ m'ara qesdeɣ ad xedmeɣ kra, ma nniɣ-ed anɛam neɣ ala uɣaleɣ beddleɣ ṛṛay, eɛni d lebɣi-inu i țnadiɣ ? 18 Ṛebbi yeẓra belli ayen i wen-d-neqqaṛ mačči d anɛam akk-d ala ɣef yiwet n tikkelt; 19 axaṭer Ɛisa Lmasiḥ Mmi-s n Ṛebbi i nbecceṛ gar-awen nekk d watmaten Silwan akk-d Timuti, ur d-yusi ara iwakken ad yili d anɛam akk-d ala, meɛna anagar anɛam i gellan deg-s. 20 Axaṭer yis i d-iqqaṛ Sidi Ṛebbi anɛam i wayen meṛṛa i gewɛed. Ihi s yisem n Ɛisa Lmasiḥ i d-neqqaṛ daɣen amin i Sidi Ṛebbi iwakken a t-neḥmed a t-ncekkeṛ. 21 D Sidi Ṛebbi s yiman-is i ɣ isǧehden yid-wen di tikli-nneɣ akk-d Lmasiḥ, d nețța i ɣ-ixtaṛen. 22 Yessers fell-aɣ ṭṭabeɛ-ines yerna yefka-yaɣ-d deg ulawen-nneɣ Ṛṛuḥ-is iqedsen yellan d aɛeṛbun n lbaṛakat i ɣ-iwɛed. 23 Atan Sidi Ṛebbi yeẓra belli ț-țideț i d-qqaṛeɣ : mi qesdeɣ ur țțuɣaleɣ ara ɣer temdint n Kurintus, d aḥader i bɣiɣ a kkun-ḥadreɣ. 24 Ur nețnadi ara a wen-d-nesken ayen s wayes ara tamnem axaṭer neẓra tǧehdem di liman, lameɛna nebɣa a nexdem yid-wen iwakken a ndukkel di lfeṛḥ.


text: Kabyle(i) 1 Nekk Yuda yellan d gma-s n Yeɛqub, aqqedac n Ɛisa Lmasiḥ, i wid i wumi d-issawel Sidi Ṛebbi Baba-tneɣ, yerna ihegga-ten i Ɛisa Lmasiḥ; 2 ṛṛeḥma, talwit d leḥmala a wen-d-tețțunefkent s tugeț! 3 A wid eɛzizen, acḥal aya segmi i bɣiɣ a wen-n-aruɣ ɣef wayen yeɛnan leslak i ɣ-icerken, walaɣ belli ilaq-iyi a kkun-nhuɣ iwakken aț-țesɛum tazmert aț-țḥadrem ɣef liman, liman i d-yețțunefken yiwet n tikkelt i wid i gextaṛ Sidi Ṛebbi. 4 Axaṭer kra n yemdanen skecmen-d iman-nsen gar-awen, sseɛwajen lmeɛna n ṛṛeḥma n Sidi Ṛebbi iwakken ad ffren yir tikli-nsen, nekṛen ula d Ɛisa Lmasiḥ, win yellan d Ssid-nneɣ; lɛiqab i ten-yețṛaǧun d ameqqran akken i d-ițwaxebbeṛ si zik di tira iqedsen. 5 ?as akken teẓram ayagi meṛṛa, bɣiɣ a kkun-id-smektiɣ belli asmi i d-isellek Sidi Ṛebbi agdud-is si tmurt n Maṣer yessenger gar-asen wid akk yugin ad amnen yis; 6 daɣen, lmalayekkat-nni ur neṭṭif ara di ccan i sent-id-ițțunefken, meɛna ǧǧant imukan-nsent eɛlayen, Sidi Ṛebbi yeqqen-itent di ṭṭlam i dayem alamma d ass ameqqran n lḥisab. 7 Akken daɣen i tedṛa d imezdaɣ n temdinin n Sudum d Gumuṛ akk-d tudrin i sent-id-yezzin, ixeddmen anagar ticmatin d zzna, qqiment-ed d lemtel mi tent-yessenger Sidi Ṛebbi s tmes yecban times n ǧahennama; 8 imdanen-agi daɣen i d-ikecmen gar-aneɣ xeddmen am nutni, tirga-nsen ssawaḍent-țen ad xedmen ticmatin, ur setɛeṛfen ara s lḥekma n Sidi Ṛebbi, reggmen ula d lmalayekkat yellan deg igenwan. 9 Ula d lmelk Mixayel ur yexdim ara annect-agi asm'akken i gennuɣ akk-d Cciṭan ɣef lǧețța n Sidna Musa; yegguma a t-yergem ula d rregmat meɛna yenna-yas kan : a k-iɛaqeb Sidi Ṛebbi. 10 Meɛna imdanen-agi reggmen ayen ur ssinen ara, ula d ayen akken ssnen i gessen ula d lmal ur nefhim ara, yețțawi-ten anagar ɣer nnger-nsen. 11 A tawaɣit-nsen! Axaṭer tebɛen lǧeṛṛa n Kahin, sṛuḥen iman-nsen di leɣlaḍ, yewwi-ten ṭṭmeɛ n yedrimen am Belɛam, negren am akken yenger Kuri asm'akken i d-yekker ɣer ccwal. 12 D ugur ameqqran m'ara ṭṭfen imukan gar-awen ɣer imensi n tegmaț, zehhun mbla lḥecma, țxemmimen kan ɣef yiman-nsen. Cban asigna yețțawi waḍu, ur d-yețțak lehwa; cban ttjuṛ ur d-nețțak ara lfakya di lawan-nsent, mmutent, qquṛent dɣa țwaqelɛent. 13 Akken i d-ṭṭeggiṛent lemwaji timeqqranin tikufta-nsent n lewsex, i d-ssufuɣen nutni tikufta n leɛṛuṛ-nsen. Cban itran ixețțin, iɣellin ɣer dderb n ṭṭlam i sen ițwaheggan. 14 Fell-asen i d-icar Hinux iɛacen di lǧil wis sebɛa deffir Adem, mi d-yenna : atan a d-yas Sidi Ṛebbi nețța d luluf n lmalayekkat-is 15 iwakken ad iḥaseb imdanen meṛṛa, ad iɛaqeb imcumen ur ten-tḍuɛ ara, ɣef yir lecɣal-nsen, ɣef rregmat i d-ssufuɣen yemcumen-agi seg yimawen-nsen . 16 Imdanen-agi ur steqniɛen ara deg wayen xeddmen, teddun s lebɣi n tnefsit-nsen; imeslayen-nsen ččuṛen d zzux, sqizziben i yemdanen ɣef ddemma n nnfeɛ-nsen. 17 Ma d kunwi a wid eɛzizen, mmektit-ed ayen i wen-d-nnan yakan ṛṛusul n Ssid-nneɣ Ɛisa Lmasiḥ 18 asm'akken i wen-d-qqaṛen : di zzman aneggaru ad ilin wid ara yețmesxiṛen fell-awen, ara ilḥun s lebɣi n tnefsit-nsen. 19 Ihi, d wigi i d-yețțawin lxilaf ger yemdanen, țxemmimen anagar ɣef wayen yeɛnan ddunit, ur sɛin ara Ṛṛuḥ iqedsen n Sidi Ṛebbi deg wulawen-nsen. 20 Ma d kunwi ay iḥbiben-iw, snernit liman-nwen yeṣfan, deɛɛut s tezmert n Ṛṛuḥ iqedsen. 21 ?ṭfet di leḥmala n Sidi Ṛebbi, țeklet ɣef ṛṛeḥma n Sidna Ɛisa Lmasiḥ, ara wen-d-yefken tudert yețdumun. 22 ?unnet ɣef wid yețcukkun sfehmetțen 23 iwakken ad țțuselken, jebdet-țen-id si tmes. Llan daɣen wiyaḍ ilaq aț-țḥunnem fell-asen meɛna ɣuṛ-wat aț-țennalem ulamma d llebsa-nsen i tessenǧes lǧețța-nsen. 24 Tanemmirt tameqqrant i win yesɛan tazmert ad iḥader fell-awen iwakken ur tețțecḍem ara, a kkun-id isbedd zdat-es mbla lɛib di tmanegt- ines s lfeṛḥ ameqqran. 25 Tamanegt tameqqrant i Sidi Ṛebbi awḥid i gellan d amsellek-nneɣ s Ɛisa Lmasiḥ Ssid-nneɣ; i Yillu nneɣ lhiba, tazmert, lḥekma akk-d lɛaḍima, uqbel a d-texleq ddunit, di lweqt-agi akk-d lweqat i d-iteddun! Amin!


text:
Awwur:Amezruy
Yugurten ngh Yougarta (Jugurtha s tlaṭinit) yella d agellid n Numidia seg wasuggas 113 armi d 104 uqbel Ɛisa.
Armi tgeldit n jeddi-s Masnsen , aḥric ameqran n imezdaɣen n Numidia llan ttɛicin s tafellaḥt, s wayagi ttemxallafen ɣef Imaziɣen-nniḍen ur nettissin ara taflaḥt imi ɛacen s tameksa in lmal.
Masnsen ixelq-ed yiwet n tagelda (tajumma-s azal n Ledzayer n tura) akk-d yuɣal-ed d amdakkel n Roma deg 206 UL (uqbel n lweqt-nneɣ). Mbaɛd ma yemmut, yettwaxellf-ed s mmi-s Micipsa.
Yugurten yella d aɣerfan gar lɣaci n tmurt-is, akter anagar n Micipsa, ɣef wagi aneggaru agi iceggeɛ Yugurten ɣef Hispania (isem i fkan Irumaniyen i Spanya deg lweqt-nni).


text:
Turuft neɣ Urubba (Taglizit: Europe) d amenẓaw ger 7 imenẓawen n umaḍal. Tusa-d deg yixf n umalu n Urazya (Eurasie). Tikwal qqaren-as daɣen "amenẓaw aqdim".
Tajuma n Turuft ur tɛedda ara 10 180 000 Km2; ala amenẓaw Australie i tugar. Timura n Turuft sekrent-ed Taddukli Turufit, tura ɣur-es 27 imasladen, 13 seg-sent seqdacent aqarid asuf n "euro" (idrimen).
[beddel] Aẓar n wawal
Yekka-d isem-is seg tumgisent tagrigit, d isem n yiwet tgellidt tafiniqit, Urufa, yellis n yakuc "Ziwus" (Zeus).
[beddel] Timura n Turuft
Atent-a tmura n turuft di 50 yid-sent :
-
-


text:
Afaylu agi yusad seg : Wikimedia Commons. Ahat yeseqdec deg isenfaṛen nniḍen.
Aglam-is ɣef asebter n aglam ye beqqeḍ ddaw-agi.
Amazray n tugna
Senned ɣef yiwen azmez d usrag iwakken ad ẓṛeḍ afaylu aken yella deg imir nni.
Izdayen
Asebter agi teseqdac afaylu agi :
Global file usage
The following other wikis use this file:
- Usage on bg.wikipedia.org
- Usage on br.wikipedia.org
- Usage on bs.wikipedia.org
- Usage on cs.wikipedia.org
- Usage on de.wikipedia.org
- Usage on el.wikipedia.org
- Usage on en.wikipedia.org
- Usage on es.wikipedia.org
- Usage on fi.wikipedia.org
- Usage on fr.wikipedia.org
- Usage on gu.wikipedia.org
- Usage on it.wikipedia.org
- Usage on lt.wikipedia.org
- Usage on pl.wikipedia.org
- Usage on pt.wikipedia.org
- Usage on ro.wikipedia.org
- Usage on ru.wikipedia.org
- Usage on simple.wikipedia.org
- Usage on ta.wikipedia.org
- Usage on uk.wikipedia.org
Afaylu agi, yesɛa tilɣa tisutay, ahat d-tamsaknewt id ernan tilɣa agi. Ma afaylu yebeddel seg addad-is amezwaru, ahat kra n tilɣa ur zemrent ara ad illint d-timekdant s-ufaylu amiran.


text: Kabyle(i) 1 Nekk Buṭrus, amceggeɛ n Ɛisa Lmasiḥ, i yeɣṛiben ițɛicin di tmurt n Galasya, n Kafadusya, n Asya, n Bitinya akk-d wid yellan di tmurt n tqenṭert. 2 Akken i t-iqsed Baba Ṛebbi, tețwaxtaṛem si tazwara s tezmert n Ṛṛuḥ iqedsen iwakken aț-țḍuɛem Ɛisa Lmasiḥ, a kkun-iṣfu s idammen-is yuzzlen. Ṛṛeḥma ț-țalwit a wen-d tețțunefkent s tugeț. 3 Ad ițțubarek Ṛebbi, Baba-s n Ssid-nneɣ Ɛisa Lmasiḥ i ɣ-d-ifkan s ṛṛeḥma-ines tudert tajḍiṭ s ḥeggu n Ssid-nneɣ Ɛisa Lmasiḥ si ger lmegtin, s wakka i nesɛa asirem ameqqran, 4 iwakken a newṛet ayen ur nrekku, ur nețțames, ur nfennu. D annect-agi i kkun-ițṛaǧun deg igenwan kunwi yumnen yis. 5 Sidi Ṛebbi ițḥadar fell-awen s tezmert-is alamma iban-ed leslak nwen di taggara. 6 D ayagi i kkun-issefṛaḥen ɣas akken tura sseḥzanent-kkun teswiɛin agi deg ilaq a d-tɛeddim seg ujeṛṛeb. 7 D uguren-agi ara d-isbeggnen lǧehd n liman-nwen i gesɛan azal akteṛ n ddheb; ɣas akken ddheb-agi ifennu, ilaq-as ad iɛeddi di tmes iwakken ad iṣfu. Akken daɣen ula d liman-nwen ilaq ad ițțujeṛṛeb; s wakka a wen-yili d sebba n ccan, n ucekkeṛ, akk-d tmanegt asm'ara d-yuɣal Ɛisa Lmasiḥ. 8 Tḥemmlem-t mbla ma twalam-t, tumnem yis ɣas akken ar tura ur t-teẓrim ara. Daymi lfeṛḥ-nwen d ameqqran armi ur tezmirem ara a t-id-tesfehmem s imeslayen. 9 Axaṭeṛ lfayda n liman-nwen, d leslak n teṛwiḥin-nwen. 12 Ițțubeggen-asen-d belli mačči i nutni, meɛna i kunwi i d-xebbṛen ayagi. D ayen i wen-d-xebbṛen tura wid ițbecciṛen lexbaṛ n lxiṛ, s tezmert n Ṛṛuḥ iqedsen i d-ițțucegɛen seg igenni. Ula d lmalayekkat bɣant ad walint annect-agi. 13 Daymi, sǧehdet leɛqel-nwen, ur ɣefflet ara, ɛasset iman-nwen, sɛut asirem iṣeḥḥan di leslak ara wen d-ițțunefken asm' ara d-yuɣal Ɛisa Lmasiḥ. 14 Ilit am arrac ițțaɣen awal, ur xeddmet ara ayen akk i txeddmem asm' akken werɛad i kkun-tekcim tmusni, 15 meɛna ilit teṣfam di tikli-nwen am akken iṣfa Sidi Ṛebbi i wen-d issawlen. 16 Imi yura : Ilit teṣfam axaṭer nekk ṣfiɣ. 17 Ma tnedhem ɣer Sidi Ṛebbi am akken d Baba-twen, sbeggnet-ed di tudert-nwen belli tḍuɛem-t s leqdeṛ ameqqran, deg wussan i wen-d iqqimen di ddunit-agi; nețța ur nxeddem lxilaf ger yemdanen, yețḥasaben yal yiwen s wakken llan lecɣal-is. 18 Teẓram belli mačči s idrimen neɣ s ddheb neɣ s lfeṭṭa ur nețdum ara i tețwacafɛem si yir tikli i wen-d-ǧǧan lejdud-nwen, 19 meɛna s idammen ɣlayen n Lmasiḥ, i gefkan iman-is d asfel am izimer ur nesɛi lɛib, ur nesɛi ccama. 20 Ihegga-t-id Sidi Ṛebbi uqbel a d-texleq ddunit, meɛna armi d ussan-agi ineggura i t-id-isbeggen ɣef ddemma-nwen. 21 Imi yis i tesɛam liman ɣer Sidi Ṛebbi i t-id-isseḥyan si ger lmegtin, i s-ifkan tamanegt tameqqrant, iwakken lsas n usirem-nwen akk-d liman-nwen ad ilin di Sidi Ṛebbi. 22 Imi tessazdgem ulawen-nwen, teddam di tideț, akken aț-țḥemmlem seg wul atmaten-nwen, myeḥmalet ihi wway gar-awen s wul yeṣfan 23 axaṭer tɛawdem-d talalit ɣer tudert tajḍiṭ. Talalit-agi mačči seg wemdan ițmețțaten i d-tekka, meɛna seg wawal n tudert ițdumun n Sidi Ṛebbi. 24 Akken yella di tira iqedsen : Amdan am leḥcic, + ccan-is meṛṛa am ujeǧǧig n lexla,+ leḥcic ițɣaṛ, ajeǧǧig iɣelli,+ 25 ma d awal n Sidi Ṛebbi+ ițdumu i dayem+ . Awal-agi, d awal n lexbaṛ n lxiṛ i wen-d-ițțubecṛen.


text:
Muḥamed Benḥanafi
Muḥamed Benḥanafi naɣ At Tahar Muḥamed, d anaẓur muqren deg umezruy n yedles azwaw. Ilul deg 1927 di taddart Sidi Atmane di tama n Larbɛa n At Wasif.
Illa iznuzu lkettan di temnaṭ n Tihert. Di tegrawla n uwenbir 1954, illa d lkumisar di tama tis snat di Tihert. Asmi tebbwi tmurt azarug, ikcem-ed Muḥamed Benḥanafi ar tɣiwant n Lezzayer netta d twacult-is, u yebda ixedem di radyu tis snat. Ibda s nuba isefra umi isema "leqlam ajedid", imiren ixdem nuba i warrac umi isema "tibḥirin dijejigin u-d-waman isemaden igsefraḥen arrac imecṭuḥen". Aṭas n warac i ɛdan ar ifasen-is, i yuɣalen d inazuren n tezlit tazwawt am Ḥabib Mulud d Nwara. Illa daɣen ixdem di tedwilt n "icenayen uzekka" anda ɛedan inazuren am : Malika Dumran, Lwennas Meɛṭub, ǧamal Fraḥi, At judi Saɛid, Dalil Umar, Malḥa, Anisa, Cabḥa. S 1963 asmi ibda ar radyu, iḥbes kan si 1993 ar 2001, lamaana yuɣal-ed s yiwet n tedwilt, isem-is "ɣaf yir lkanun".
Yura aṭas isefra i inazuren muqren am ǧamal Cir, Yidir, Meǧahed Ḥamid, Arezqi Buzid, Atmani, Ṭawes, Qasi Abǧawi, Yasin Babasi, Malḥa, Cabḥa, Wrida, Fella, Lǧida Sɣira, Zahya, Mulud Ḥabib, Cerif Xeddam, Bensliman Muḥamed, tarbaɛt n Faḍma n Sumer.


text: Kabyle(i) 1 Di tazwara yella win yellan d Awal n Ṛebbi, yella akk-d Ṛebbi, d nețța i d Ṛebbi. 2 Si tazwara, yella akk-d Ṛebbi, 3 kullec yețwaxleq seg-s; deg wayen meṛṛa yețwaxelqen, ulac ayen ur d-nekki ara s ɣuṛ-es. 4 Deg-s i tella tudert; tudert-agi tella ț-țafat i yemdanen. 5 Tafat tețfeǧǧiǧ di ṭṭlam, yerna ṭṭlam ur ț-iqbil ara. 6 Yella yiwen wergaz yețwaceggeɛ ed s ɣuṛ Ṛebbi, argaz-agi isem-is Yeḥya; 7 yusa-d ad yili d inigi n tafat iwakken imdanen meṛṛa ad amnen s cchada-ines. 8 Mačči d nețța i ț-țafat, nețța yusa-d d inigi n tafat. 9 Tafat-agi ț-țafat n tideț, tusa-d ɣer ddunit iwakken aț-țecṛeq ɣef yal amdan. 10 Win yellan d Awal n Ṛebbi yella yakan si tazwara di ddunit, imi d nețța i ț-ixelqen lameɛna ddunit ur t- teɛqil ara. 11 Yusa-d ɣer lumma-s lameɛna nețțat ur t-teqbil ara. 12 Ma d wid i t-iqeblen yumnen yis, widak iɛuzz-iten, uɣalen d arraw n Ṛebbi, 13 mačči seg wemdan i d-lulen, mačči s lebɣi n tnefsit neɣ s lebɣi n wemdan, lameɛna d Ṛebbi i sen-yefkan tudert tajdiṭ. 14 Win akken yellan d Awal, yuɣal-ed d amdan, iɛac gar-aneɣ, yeččuṛ ț-țideț akk-d ṛṛeḥma. Nețweḥḥid di lqeḍra i d-yefka Baba Ṛebbi i Mmi-s awḥid. 15 Yeḥya iched-ed fell-as zdat lɣaci yeqqaṛ : D nețța ɣef i wen-d-nniɣ : win ara d-yasen deffir-iw yezwar-iyi-d axaṭer yella uqbel ad iliɣ. 16 Yesseṛwa-yaɣ s lxiṛat-is, lbaṛaka ɣef tayeḍ. 17 ccariɛa tusa-d s ufus n Sidna Musa, ma d ṛṛeḥma ț-țideț usant-ed s Sidna Ɛisa Lmasiḥ 18 Yiwen ur yeẓri Sidi Ṛebbi, Mmi-s awḥid yellan ɣuṛ-es, d nețța i ɣ-t-id isbeggnen. 19 Atah wamek i geched Yeḥya asmi i d-ceggɛen ɣuṛes lḥekkam n wudayen si temdint n Lquds. Ceggɛen-d ɣuṛes tajmaɛt n lmu-qedmin akk-d yemṛabḍen n at Lewwi akken a t-steqsin, nnan-as : Anwa-k keččini ? 20 Yenna-yasen tideț mbla tuffra : Mačči d nekk i d Lmasiḥ! 21 Rnan steqsan-t : Anwa-k ihi ? D kečč i d nnbi Ilyas ? Yeḥya yenna-yasen : Xaṭi mačči d nekk. Nutni rnan nnan-as : D nnbi i telliḍ ? Nețța yerra-yasen : Xaṭi! 22 Rnan ḥeṛsen-t nnan-as : Anwa-k ihi ? Ilaq a nerr lexbaṛ i wid i ɣ-d-iceggɛen. D acu i teqqaṛeḍ ɣef yiman-ik ? 23 Yeḥya yenna-yasen : Nekk d win akken ɣef i d-yenna nnbi Iceɛya : ț-țaɣect tețɛeggiḍ deg unezṛuf : Heggit abrid i Sidi Ṛebbi! 24 Wid i d-yusan ɣuṛ-es i gellan di tejmaɛt n ifariziyen, 25 rnan steqsan-t nnan-as : Imi ur telliḍ ara d Lmasiḥ neɣ d nnbi Ilyas neɣ d nnbi nniḍen, iwacu ihi i tesseɣḍaseḍ lɣaci deg waman ? 26 Yeḥya yerra-yasen : Nekk sseɣḍaseɣ-kkun deg waman; yella gar-awen yiwen ur t-tessinem ara, 27 usiɣ-ed uqbel-is, lameɛna ur uklaleɣ ara ad fsiɣ ulamma d lexyuḍ n warkasen-is. 28 Annect-agi meṛṛa yedṛa di taddart n Bitanya ɣer tama n cceṛq n wasif n Urdun anda i gesseɣḍas Yeḥya lɣaci. 29 Azekka-nni, Yeḥya iwala Sidna Ɛisa iteddu-d ɣuṛ-es, yenṭeq s ṣṣut ɛlayen : Atan Izimer n Ṛebbi, d win ițekksen ddnub n ddunit. 30 Fell-as i wen-d-nniɣ : « a d-yas yiwen, zwareɣ-t-id meɛna yella uqbel a d iliɣ.» 31 Nekk s yiman-iw ur ẓriɣ ara anwa-t meɛna usiɣ-ed ad sɣeḍseɣ deg waman akken a t-issinen wat Isṛail . 32 Atan wayen i d-yenna Yeḥya Aɣeṭṭas fell-as : Walaɣ Ṛṛuḥ iqedsen iṣubb-ed seg igenni s ṣṣifa n tetbirt yers-ed fell-as. 33 Nekk ur ẓriɣ ara belli d nețța, meɛna Sidi Ṛebbi i yi-d iceggɛen iwakken ad sɣeḍseɣ deg waman, yenna-yi-d : « Aț-țwaliḍ Ṛṛuḥ iṣubb-ed seg igenni, a d-yers ɣef yiwen wergaz, d nețța ara yesɣeḍsen imdanen s Ṛṛuḥ iqedsen. » 34 Ayagi d ayen i ẓrant wallen-iw, daymi i d-cehdeɣ fell-as qqaṛeɣ : « Argaz-agi d Mmi-s n Ṛebbi.» 35 Azekka-nni, Yeḥya mazal-it dinna nețța d sin seg inelmaden-is. 36 Akken i gwala Sidna Ɛisa iɛedda-d, yenna-yasen : Atan izimer n Ṛebbi! 37 Mi slan i imeslayen-agi, inelmaden-nni tebɛen Sidna Ɛisa. 38 Sidna Ɛisa mi geẓra tebɛen-t-id, yezzi-d ɣuṛ-sen, yenna-yasen : D acu tebɣam ? Nutni nnan-as : Ṛabi ( yeɛni : a Sidi), anda tzedɣeḍ ? 39 Yenna-yasen : Ddut yid-i aț-țeẓrem. Inelmaden-nni ddan yid-es, ẓran anda yezdeɣ. Aț-țili d ṛebɛa n tmeddit, qqimen yid-es armi yekfa wass. 40 Andriyus, gma-s n Semɛun Buṭrus d yiwen seg inelmaden-nni i gtebɛen Sidna Ɛisa m'akken i sen-d-yehdeṛ fell-as Yeḥya; 41 iṛuḥ uqbel ɣer gma-s Semɛun, yenna-yas : Nufa Lmasiḥ! Win i gextaṛ Ṛebbi. 42 Andriyus yewwi Semɛun ɣer Sidna Ɛisa. Akken i t-iwala Sidna Ɛisa, imuqel-it yenna-yas : Kečč i d Semɛun mmi-s n Yunes. Sya d asawen aț-tețțusemmiḍ Sifas yeɛni : Buṭrus. 43 Azekka-nni, Sidna Ɛisa yeqsed ad iṛuḥ ɣer tmurt n Jlili. Deg ubrid yemmuger-ed Filibus, yenna-yas : Ddu-d yid-i! 44 Filibus, d yiwen si taddart n Bitsayda, anda akken zedɣen Buṭrus d Andriyus. 45 Syenna Filibus yeẓra-d Natanahil, yenna-yas : Nufa win ɣef i d-yehdeṛ Sidna Musa di ccariɛa, win akken i ɣef d-xebbṛen lenbiya. D Ɛisa, mmi-s n Yusef n taddart n Naṣaret. 46 Natanahil yerra-yas : Amek, yezmer a d-iffeɣ wayen yelhan si taddart n Naṣaret ? Filibus yerra-yas : Eyya-d aț-țwaliḍ s wallen-ik! 47 Sidna Ɛisa mi gwala Natanahil iteddu-d ɣuṛ-es, yenna : Atah yiwen n wat Isṛail n tideț, ulac deg-s leɣdeṛ. 48 Natanahil yenna i Sidna Ɛisa : Anda i yi-tesneḍ ? Sidna Ɛisa yerra-yas : Uqbel a k-d-yessiwel Filibus, mi telliḍ ddaw n tneqleț, walaɣ-k-in! 49 Dɣa Natanahil yenna-yas : A Sidi, kečč d Mmi-s n Ṛebbi! D agellid n wat Isṛail! 50 Sidna Ɛisa yerra-yas : Tumneḍ imi i k-d-nniɣ walaɣ k-in seddaw n tneqleț; sya ɣer zdat aț-țeẓred ayen yugaren annect-a! 51 S tideț qqaṛeɣ-awen : aț-țwalim igenni yeldi, lmalayekkat n Sidi Ṛebbi țțalint țṣubbunt sennig Mmi-s n bunadem.


text:
Amedeo Avogadro
Amedeo Avogadro d amussnagamaw, amussakura aṭelyani, I d-yefkan turda ttwassnen s yisem alugen n Avogadro.
Ilul di Turin, di tazwara yeɣra akken ad d-yeffeɣ d abuga?u. Maca netta ittwet (Yettwalleh) ɣef tussnakt d tussagama.
Seg usseggwas n 1820, yuɣ amḍiq d aselmad n tussnagama di tesdawit n Turin. Iqdec ɣef trisiti d tferkiwin n uḥluli, ittwassen ɣef leqdic-is I d-yewwi daɣen ɣef lgaz.
Deg usseggwas 1911, Avogadro ifka-d alugen-a: sin wabelɣen n lgaz, yemsawan s tezɣelt d tuẓẓma), ɣur-sen yiwen wazal n molécules. Ilmend-is ifkan isem amḍan n Avogadro N = 6,023 . 1023, d amḍan n "les molécules" yellan deg tmulett (mole).


text:
Istambul
Tamdint n Istambul Sṭambul d taɣremt tis snat n Tmurt n Tturk . Zik tella tamanaɣt ines. Tesɛa 13 imelyan n imezdaY (akken i d-tenna TUIK g useggas n 2007) Tesɛa yun uḍar g Turuft, wayed g Asya, ulac taɣremt nniden g umadal amm nettat yebḍan f sin xas azgen i meqren yezga-d g Asya, maca Istambul tecba mlih timdinin n Turuft
[beddel] Timezzayin
Tamdint n Sṭambul tebḍa af 31 n timezzayin, garasent llant :
- Beşiktaş
- Beyoğlu
- Eminönü
- Esenler
- Eyüp
- Fenerbahçe
- Kadıköy
- Maltepe
- Sarıyer
- Ümraniye
- Üsküdar
- Tarabya
- Kartal
[beddel] Tarakalt
Tamdint n Sṭambul tezgad gar Asia d Turuft ygezmits g'ulemmas ilel n Marmara d ilel Aberkan abrid b'w aman Bosfor yessiweḍ garasen, tamdint n Sṭambul tmoqer aṭas tura g yal snat timiwin n'u Bosfor tswadlent s tamdint n Sṭambul.
--Talwit 14:48, 22 Yulyu 2008 (UTC)


text:
Ṣṭif
Ṣṭif : d tamaneɣt n tamurt n Ldzayer, Imezdaɣ-is n wazal n 350 000 (2006).
[beddel] Aɛraben
Listiɛmar aɛrab d lestiɛmar i d-iǧǧan tikta meqren akter n wiyad ɣef umezruy ni imaziɣen. Iɛraben xellfen ibizantiyen deg 705 almi deg azal n 972. Lestiɛmar aɛrab n tmurt n imaziɣen d yewit n twaɣit i tella ɣef imaziɣen di tazwara armi rebhen telelli-nsen deg lqern wis VIII.
Takrit ni iɛraben ur tzgir ara tirugza n imaziɣen, lamɛna imaziɣen llan ɛyan imi ttnaɣen-ed atas n isegassen mgal iɛdawen i d-izzin-asen di yal tama daymi xesren amgaru mgal iɛraben.
Imaziɣen kemlen atas n leqrun mbeɛd amgar-nsen mgal iɛeraben seg wemkan ɣer wayed, mgal yewet n tgeldit taɛrabt ɣef tayed, armi deg (972–1148) imi yewit n tageldit tamziɣt , Iziriyen (972–1148) s timelwi n Ziri mmi-s n Menad, tettf-ed tazmart deg Dzzayer. Tallit agi tella yewit n tallit ur nesɛi lehna imi teččur s imenɣi akk-d tarkukitt, Lqern wis XI akk-d 13 walan-ed assexdem ameqran n tutlayt taɛrabt, imi yebda-d deg Lqern wis XI anbaz amenyut n yewin n wedrum aɛrab d-ikkan si Maṣer yettuseman Banu Hilal, deg zdaxel n ul tmurt n imaziɣen.
Imi ifatimiyen (yewet n tgeldit taɛrabt i g-hekmen deg Iɛraben imi staɛmren-d tamurt n imaziɣen) wexxren-ed abud-nsen ɣef Maṣer deg 972, mmi-s n Ziri ittusemman Buluɣin (971-984) yettwakelf-ed ɣef tafriqt ugafa. Awexxar n tanawt taɛrabt ɣef Maṣer ishel-ed asnulfu n tageldit n Iziriyen seddaw Ḥammad mmi-s n Buluɣin imi rebhen-ed imaziɣen tanaya-nsen.
Deg 1090 Iḥamadiyen, aferkaw n Iziriyen, xedmen-ed Bgayet tamaneɣt-nsen; Ihemadiyen hekemen-ed deg ɣef Dzzayer azal n lqern (1008-1152) armi nezfen ɣef ddemma n wanbaz n Banu Hilal. Deg azal n 1152 Amussu n Tdukli (Lmuwahiddin s taɛrabt) ihudd tageldat n Iḥammadiyen.
[beddel] Amussu n Tdukli
Deg uzzal n lqern wis XII, Mmi-s n Tumart (a*. 1080 - a. 1130), ccix amziɣ n lǧameɛ akk-d amalway n ddin i snulf-ed tarbaɛt tamaziɣt n Amussu n Tdukli; Mmi-s n Tumart yura-d ahric ameqran n tiktabin n ddin s tutlayt tmaziɣt.
Ɛabd Lmumin (1094-1163), yewin seg inelmaden-is i t-id-xelfen imi yemmut, i snulf-ed taglelda n Tdukli deg Tin Mal ( tamdint deg talemmast n tmurt n Merruk).
Tagelda n Tdukli temɣ-id almi thekm-ed ɣef ahric ameqran n Tafriqt ugafa; Merruk deg 1146, Dzzayer 1151, deg 1160 hekemed ɣef ahric ameqran n Tamezɣa. Deg 1163 armi 1199, tikkelt tamezwarut deg umezruy n Tamezɣa, ahric amerqran n imaziɣen ɛacen seddaw yewit n tgelda tamaziɣt.
Akter n azal 300 isegassen Iziyaniyen, aferkaw n Tagelda n Tdukli, hekmen-ed ɣef Tamezɣa armi 1516 imi Iɛetmaniyen kecmen ɣef Dzzayer.
Tagelda n Tdukli, ɣas akken d yewit n tdukla tamaziɣt i tella, si tazwar-ines armi taggara-ines, ur tesɛi ara leqsed n usellek n agdud amaziɣ, imi d yewit n tajmaɛt n ddin i tella, ɣef wagi assexdem n tutlayt taɛrabt yettnecni deg tamurt imaziɣen imi ahric ameqran n imaziɣen ttwaɛrben-ed.
Lqern wis XVI yezra-d daɣen talalit n Tamurt n Izwawen deg talemmast n tafriqt, imi ahric ameqran n tafriqt i ttmuqlen ɣef rrif n lebher yella seddaw n lestiɛmar aɛutmani.
[beddel] Tadukli n Tamurt n wezwawen
Tanaya n izwawen tɛac azal n 300 issegasen armi taslekt tafransist deg 1830.
Cwit kan n ineɣmisen i d-nesɛa ɣef lmuda agi n umezruy n wegdud-nneɣ, ur neɛlim ara daɣen asmi tebda, imi ulac ikaramen ɣef agi. Ayen yellan mlba ccek, d wayen ixebbern iɣellaten n iɛetmaniyen deg tisekwla-nsen akk-d ikaramen-nsen deg lqern 16, Izwawen herzen-ed ɣef telelli-nsen azal n 300 isegassen.
Yal adrum deg timura n izwawen yesɛa aseqqamu ameqran n tadart-is i ghekmen fell-as, yal asqqamu yesɛa tejmeɛt, Di tajmaɛt agi tella yewit n tajmaɛct ɛlayen, llan imalwayen-nsen. Gar-asen, llan yergazen yettwasnen atas deg timura n izwawen imi llan irgazen s tirgugza.
Deg 1830 Asqamu Ameqran n wagdud Azwaw, i hekmen ɣef wegdud Azwaw merra, issawal-ed i ccix Amɣar ad yilli d amalway n iɛsekriyen n Tadukli n Tamurt n wezwawen ad harreb mgal Fransa akk-d ad iɛass ɣef tlelli-is.
Tirugza n ccix Amɣar tella sinnig taɣerfant-is sɣur agdud-s imi ihureb-ed almi tagara ɣef ayen yesɛn ccan; tilelli n tamurt-is akk-d n wegdud-is.
Deg tagara, agdud Azwaw ixxesr-ed ɣef ddemma n lqewa tatrart n Fransa akk-d lexdaɛ n ugeldun n weɛraben yettuseman ɛabd Lqader imi d-yefka takbabt-is ɣef Amtawa n Tafna wahid Fransa; ayagi yefka-d lweqt d lǧehd i Fransa at kemel ɣef ayen yeqimen deg lebɣi n Izwawen.
[beddel] Iɛetmanen
Iɛetmaniyen seddaw n timelwi n Khairr ad-Din d w'ayetma-s ɛaruj, i d-xelqen atrar ussamer n Dzayer, bdan asseɣwel n tama agi am asutel n ifflisen n ddunit merra. Taflist-nsen ternu, temɣid ɣef lqrun 1600; taflist mgal lbaburat n Lmarican g Lebher-nneɣ sebba n Ttrad n Taflist Tamezwarut, akk-d Ttrad n Taflist Tis Snat, anda mutten atas n imddanen.
Ṣṭif deg lweqt nni ur tesɛi ara atas n lɣaci mi ahric amerqran n imezdaɣen-ines llan kkra d imaziɣen akk-d atas n iflisen d lɛasker iɛetmaniyen s tawacult-nsen.
[beddel] Taslekt Tafransist
Mbeɛd n lexsara n ccix Amɣar, Aheddad, akk-d Fadma n Summer, ahric amqran n inelmaden-nsen ttwanfan ɣef La Nouvelle-Calédonie; ɣef tagara n taslekt n Fransa atas n lɣaci xesren ixammen-nsen, akal-nsen, akk-d lherma-nsen.
ɣef agi azal ameqran n lebni n Ṣṭif d Fransa i t-yebnan imi thud ayen yellan aqbel n taslekt.
Fransa tebna-d lmersa n n Ṣṭif akk-d talemmast n temdint.
Fransa teqim deg n Ṣṭif azal n 100 n isegassen armi texser lherb deg 1962.
[beddel] Ṣṭif n Tura
Imi irumiyen ffɣen-d Izwawen keccmen-ed ɣef talemmast n temdint; Ṣṭif tezra timeriwt tameqrant n imezdaɣen.


text:
Awwur:Tussna
Taddadant (Statistique) · Takrura (Chimie) · Tameẓla (Logique) · Tanzeggit (Géométrie) · Tarakalt (Géographie) · Tasengama (Physique) · Tasnaggurt (Astronomie) · Tudersent (Biologie) · Tusnakt (Mathématiques)
D amussnagamaw (physicien), d amussnayyur (astronome), aẓar-is n tmurt n Ṭelyan. Galili d yiwen gar wid I d-igren lsas I tussnagama tamirant(physique moderne). Gar wayen iqdec Galili d Kepler, irfed-iten Newton I leqdic-is. Galili isnulfa-d s wacu issaked aggur, isken-d tiderra (ccwami) illan ɣef iṭij. D Galili I d-yufan isafen illan ɣef aggur d igensawen (satellites) imeqqranen n Jupiter d udmawen n Venus. ...ugar


text:
Anmahal (ambassadeur) isṛayili deg Marikan, Michael Oren, yessuffeɣ-d yiwen n umagrad (article) deg weɣmis n Wall Street Journal deg wass n 9 Meɣres 2012, d win umi isemma « Israel and the Plight of Mideast Christians » (Isṛayil ed lḥif aydeg llan Yimasiḥiyen n Wegmuḍ Alemmas). Deg umagrad-a, Oren yenna-d Isṛayil d tugdut ay iqebblen wiyaḍ yerna d titbirt n talwit, maca ayen yellan deg wenrar yemgerrad aṭas ɣef waya. Nekk d yiwet seg Yimasiḥiyen-nni n Falesṭin ay yeddren daxel Isṛayil, d yiwet seg Yimasiḥiyen-nni ayɣef ay d-yura Oren. Ula d yiwen wass deg tudert-inu ur ḥulfaɣ i « leqder » sɣur Uwanak (ddula) uday akken ay d-yenna Oren. Imasiḥiyen ay yeddren deg Isṛayil ttwaḥeqren ed ttwaɛezlen swaswa kan am yinselmen ay yeddren deg tmurt-a, yerna, ma maci d taḥeqranit, ɣef cceḥ kan ay aɣ-qeblen ad nili deg tmurt-a. Nekkni s Yimasiḥiyen nettwaḥṛem swaswa kan akken ay ttwaḥeṛmen Yinselmen deg Isṛayil, ur aɣ-d-yettṣaḥ uxeddim mi ara t-nessuter, ur aɣ-d-yettṣaḥ ad ndawi deg yesbiṭaren, ur aɣ-d-yettṣaḥ ureḍḍal n yedrimen seg tbanka, am wakken ay aɣ-ttxezziren s yir axezzir mi ara naley ɣer lkaṛ.
Isṛayil d tamurt ay yettwabnan ɣef llsas n temsirit (racisme) yerna sbedden-tt-id i Wudayen kan. S waya, amur ameqran seg Wudayen n Isṛayil ur d-cligen seg ddin-nneɣ ma yella ur nelli d Udayen. Deg wassaɣen-inu (relations) akked uwanak (ddula) n Isṛayil, ala lqella n leqder ed tḥeqranit ay d-mmugreɣ.
Oren yenna-d deg umagrad-nnes : « nnger n Yimasiḥiyen deg Wegmuḍ [ccerq] Alemmas d lbaṭel ameqran ara d-yeqqimen deg umezruy », maca awal am wa yessewham mi ara nwali ɣer umezruy n wamek ay d-tettwassebded Isṛayil. Bɣiɣ ad as-d-smektiɣ i netta ed wiyaḍ : assebded n n Isṛayil d netta ay d tasebba ay yessawḍen ɣer tuẓẓɛa n yigiman (luluf) n Yimasiḥiyen ifalesṭiniyen seg yexxamen-nsen deg 1948. Kra seg-sen ttwaḥettmen ad rewlen ɣer tmura tijiratin, ma d wiyaḍ, qqlen d izruzaɣ (réfugiés) deg tmurt-nsen. Ihi, ula d assizdeg n Falesṭin seg yimezdaɣen-nnes ineṣliyen d lbaṭel ameqran ara d-yeqqimen deg umezruy. Amdan ay yeddren deg wexxam n zzjaj – neɣ axxam ay d-yuker i Yifalesṭiniyen – yessefk ad ixemmem snat tikkal uqbel ma yeṛjem s weẓru.
Argaz n yelli-s n ɛemmi, Maher, laṣel-nnes seg Iqrith, d yiwet n taddart ay ibeɛden kra kan n yikilumitren ɣef taddart-inu deg tama n Jalil. Tawacult-nnes ed wakk imezdaɣen n Iqrith ttwaẓẓɛen seg taddart-nsen deg 1948, yerna iɣallen isṛayiliyen hudden taddart-a armi d llsas deg yiḍ n tmeɣra n Tlalit (Newwal) n 1950. D wa ay d « asefk (cadeau) n Tlalit » ay fkan Yisṛayiliyen i yimezdaɣen n taddart-a ass-nni. Ahuddu n taddart-a deg wass-nni swaswa d ayen ara aɣ-yejjen ad nesseqsi iman-nneɣ d acu ay d anamek (lmeɛna) n waya. Maher ilul-d acḥal n yiseggasen sdeffir ma terwel twacult-nnes ɣer Rama, d taddart ur yebɛiden aṭas ɣef wemkan-nni aydeg tella Iqrith. Ass-a, Maher la yettnaɣ mgal lbaṭel akken ad d-yaf amkan aydeg ara yebnu axxam i netta, tameṭṭut-nnes ed warraw-nnes. Isṛayiliyen sneqsen mliḥ akal aydeg zemren ad bnun yimezdaɣen n temdinin ed tuddar tifalesṭiniyin, dɣa d aya ur yejjin Ifalesṭiniyen ad nnernin deg litteɛ. Mi ara asen-tekkseḍ azref i yimezdaɣen n tuddar ed temdinin akken ad bnun, aya yettusemma d taḥeqranit tameqrant deg wayen yerzan tanezduɣt.
Isṛayil tergel-asen abrid i yemdanen am Maher akken ad qqlen ɣer wakal-nsen, acku awanak (ddula) n Isṛayil yugi ad yemciweṛ deg wayen yerzan azref n yezruzaɣ (réfugiés) akken ad qqlen ɣer wakal-nsen. Ma yella Oren rḥan-t Yimasiḥiyen ifalesṭiniyen, ayɣer ur yettakf ttesriḥ i Yimasiḥiyen ay yettwaẓẓɛen akken ad qqlen ɣer tuddar-nsen timasiḥiyin am Iqrith, Bir’im, Tarshisha, Suhmata, Ḥayfa, Yaffa ed waṭas n temdinin ed tuddar tifalesṭiniyin niḍen ayseg d-nettwaẓẓeɛ deg 1948 ? Maca zemreɣ ad awen-ḍemneɣ ma nessuter seg-s aya ad yagi. Aṭas seg yezruzaɣ-a ifalesṭiniyen ddren, ass-a, deg yegriren (camps) deg tmura ay d-yezzin i Falesṭin, yerna Isṛayil ed Oren feṛḥen s waya.
Oren yenna-d daɣen : « Ɣas ma yella Isṛayil tettwaḥettem ad tḥudd iman-nnes seg yiremmaɣen [irebraben], maca, deg leɛyudat n Yimasiḥiyen, tleddey tilisa-nnes n Ɣezza ed Ugemmaḍ Utrim [Cisjordanie] akken ad tejj Imasiḥiyen ad ddun ɣer teklizin n Lquds”. Iremmaɣen-a (irebraben) ay d-yebden Oren nitni d Imasiḥiyen-nni ifalestiniyen ay yeddren deg wakal ay teḍḍef Isṛayil. Akal-a, Isṛayil teḍḍef-it s lbaṭel, war ma tquder imtawayen (leɛqudat) igraɣlanen n yizerfan n wemdan. Akal-a, Isṛayil teḍḍef-it yerna ur tebɣi ad d-tekkes seg-s iserdasen-nnes wala imehrasen-nnes (colons) ay yuwyen akal war lqanun. Ihi, ulayɣer ma nseffeq ɣef Isṛayil ma yella tefka azref i yimezdaɣen n tmurt akken ad rzun ɣef tmurt-nsen.
Deg wayen yerzan Lquds, Oren yenna-d : « Deg Lquds, amḍan [nombre] n Waɛṛaben yennerna s 3 tikkal sdeffir ma tesdukkel Isṛayil tamdint-a deg 1967”. D acu kan, Oren ur d-yebdir tikli n tummɣa ay la tettemmeɣ Isṛayil ɣef Lduqs: simal la rennun Yisṛayiliyen la bennun tihras [colonies]; bnan aɣrab ay yebḍan tamdint-nni, d aɣrab ay yebḍan tiwaculin gar-asent, am wakken ay yebḍa izenqan ed yimukan n lxedma ɣef yimawlan n yimukan-nni, dɣa d aya ay yefkan axeṣṣar i tdamsa n Yifalesṭiniyen deg temdint-a. Deg Lquds, Isṛayil mazal-itt la tettekkes akal i Yifalesṭiniyen yerna la tent-tetteẓẓeɛ seg yexxamen-nsen. Nnig waya, kra n Ufalesṭini n Lquds ara yeqqimen tallit taɣezfant deg lbeṛṛani, Isṛayil ad as-tekkes taɣlent-nnes (nationalité). Lemmer kra n Umarikani ad yeddu ɣer lbeṛṛani, ad yeqqim din sin n yiseggasen, sakkin, mi d-yeqqel ɣer tmurt-nnes, ad yaf kksen-as taɣlent-nnes ed lekwaɣeḍ-nnes, ad yekker lḥess d ameqran akken ad as-ten-id-rren.
Maca imḍebbren isṛayiliyen ur d-cligen ma yella Ifalesṭiniyen-nni ay ḥeqren d Imasiḥiyen neɣ d Inselmen. Deg tama-a aydeg yegget lexṣaṣ, ggten daɣen wuguren gar ddyanat, d acu kan, timura tutrimin (tiɣerbiyin) ttekkant mliḥ deg ccwal-a ay d-yellan deg Wegmuḍ (ccerq) Alemmas, imi ay ɛawnent aṭas n yimesbaṭliyen deg tama-a.
Oren yerra iman-nnes d amdan ay iqebblen yerna yettqadar wiyaḍ, am wakken ay yettru imeṭṭawen n wuccen ɣef yiɣiden deg umagrad-nnes ɣef Yimasiḥiyen, maca ur s waya ay yezmer ad aɣ-ikellex. Ma yella ɣaḍen-t Yimasiḥiyen s tidet, a win yufan, ad yemmuqqel ɣer tḥeqranit ay ten-teḥqer Isṛayil.
Akken ay d-yenna Sidna Ɛisa : « Ayɣer ay tettwaliḍ taxeclawt yellan deg tiṭ n gma-k yerna ur tettwaliḍ tigejdit yellan deg tiṭ-nnek?” (Matta, 7:3).


text:
Günther Grass d amaru almani, yuwey Arraz n Nobel deg tsekla. Deg usefru-a, Grass iwet-d deg tsertit tisṛayilit mgal Iṛan akked webdad ay tebded Lalman ɣer yidis n Isṛayil deg wanect-a. Aɣmis almani Die Zeit (ay d-itteffɣen yal dduṛt), yugi ad d-yessuffeɣ asefru-a, maca iɣmisen n Süddeutsche Zeitung, La Repubblica ed New York Times ssuffɣen-t-id.
Ayɣer ur d-nniɣ
Ayɣer acḥal aya ssusmeɣ
Ɣas akken tidet tban
Aṭas aya seg wasmi ay la ssewjaden
Ma d nekkni s wid ay imenɛen
Sufella kan ay d-nerna
Bɣan ad wten d imezwura
Ad snegren aɣref n Iṛan
La isellen i ubelheddaṛ
Ssebba bɣan ad tt-afen, nnan yettheyyi lbumba
Maca ayɣer ur d-beddreɣ ara
Tamurt-nni niḍen
Ay tt-yesɛan acḥal aya
Teffer-itt, yiwen ur tt-yeẓri
Tesnernay deg lbumbat-nnes
Yerna yiwen ur tt-yessenqad
Imi yiwen ur as-ɛemmden ?
Susmen akk, ɣas yella waya
Nekk daɣen susmeɣ yid-sen,
Maca ḥulfaɣ s teɛkemt n tkerkas
Tuffra n tidet d alugen
Win ara d-ineṭqen ad ixelleṣ:
Ad as-inin yekṛeh Udayen
Ass-a ttwaliɣ deg tmurt-inu
Igan taxeṣṣart ur yesɛin tamtilt
Fell-as tettxelliṣ ed mazal ad txelleṣ
Tessenz, wa yenna-ak s yedrimen
Wayeḍ yenna-ak d aɣram kan
Taneḍḍabt [sous-marin] i Isṛayil
D ttawil ayyes zemren
Ad aznen lbumbat-nsen
Ad quccen tameddurt deg tmurt
Aydeg ur yetbit tella lbumba
Ur ufin lateṛ-nnes
Maca asmi ara yeqqel ccek d ttbut
Ad d-iniɣ ayen yessefken
Ayɣer acḥal aya ay ssusmeɣ ?
Acku ɣef ljal n laṣel-inu
Yumsen s wayen tga tmurt-inu
Kukraɣ ad d-neṭqeɣ s tidet
Kukraɣ ad zzmeɣ ɣef Isṛayil
D tamurt wukud lliɣ ed bɣiɣ ad kemmleɣ ad iliɣ d ameddakel
Ayɣer armi d imir-a ay d-neṭqeɣ,
Mi akka ay iwsireɣ yerna tekkaw tedwat-inu,
Akken ad d-iniɣ lbumba n Isṛayil
Tezmer ad teswaɣ talwit n umaḍal?
Acku yessefk ad d-nini ass-a
Ayen ay izemren ad ifat azekka
Yerna nekkni s Walmaniyen, s ccḥani ay d-nerbeḥ seg umezruy-nneɣ
Nezmer ad nettekki deg txeṣṣart niḍen
D tin ay ibanen tezmer ad d-teḍru
Ihi ma nettekka deg-s, nɛemmed
Steɛṛfeɣ daɣen yerna ur mazal ad ssusmeɣ
Acku ɛyiɣ seg tkerkas n Utaram [lɣerb]
Ssarameɣ ad ilin aṭas seg wid
Ara yerẓen leqyud n uzaglu n tsusmi
Ad inin i win yettgallan s uxeṣṣar
Ad yejj abrid n yimenɣi
Ad yeqbel ad yettussenqed
Leslaḥ yellan deg Isṛayil
Am wakken ara yettussenqed wayen yellan deg Iṛan
D lejnas ara ten-yesfeqden
S wemsefham akk gar-asen
D aya kan ara iɛawnen
Isṛayiliyen ed Yifalesṭiniyen
Ed wakk iɣerfan niḍen
D aytmaten yemseɛdawen, ɣas akken ddren kifkif
Deg tama-a ay tettxatal tisselbi
Ad aɣ-iɛawen ula d nekkni


text:
Anda i d-nessaweḍ? D acut yeswi nneɣ? Sani i nteddu? D anwat wevrid ilaqen? 4 n isteqsiyen ɣef tlaq tririt. 32 iseggwasen di lɛemr-is lamer di tarviḥeḍ ay ul.
Imirẓig yedda-d akwed iriran, Aqvayli inuqel ixef-is s igenni di tmurt-is. Tafsut n 80 tegla-d s uzeǧǧig n tmusni. Tamedyazt taqvurt n teqvaylit (poèmes kabyles anciens) tessakwi-d wid yeṭsen, tarna-y-asen tavɣust i wid yukin. Si Muḥan u Mḥend YENNA, ma Dda Lmulud YURA. D wagi i d avrid n tmusni, d wagi i tavrid n tezdeg. Cvaḥa n tefsut d izeǧǧigen-is, ma d cvaḥa n tmurt d imusnawen-is.
Taqvaylit turew-ed wid yesǧuǧgen tafsut-is, tefka-d imusnawen, imedyazen, Inaẓuren : Si Moḥand U Mḥend, Yusef Uqasi, Ccix Muḥand U Lḥusin, Si Amar U Saɛid Bulifa, Belɛid At ɛli, Malek Wari, Muḥand Uyidir At ɛemran, Lmulud at Caɛvan, Iɛemrucen, Lmulud At Mamaar, Tasaadit Yasin, Muḥand Uyeḥya, Sliman Ɛazem, Lewnis At Mengellat, Racid Alic, Amar Mezdad, Salem Cakir, Matub Lwenas, Salem Zinia, Smaɛil Meǧbar akwed watas nniḍen… D wigi i d izeǧǧigen n tmusni taqvaylit, yissen i nefti, yissen i tevna tsekla-nnaɣ. Tuɣal-ed ɣur-neɣ tefsut-nni, 32 isegwasen n tazla, 32 isegwasen n imenɣi akwed imeṭṭi, 32 isegwasen n tira… Anda nessaweḍ ass-a? Tikelt nezdi, tikelt nniḍen nevḍa! Kra deg-neɣ vennun, ma d kra nniḍen tthuddun! Ass n wass-agi, ur ivan tveddel tsuta, naɣ nezzi-yas s waɛrur i yeswi-nni n 80? Tafsut-agi tufa-y-aɣ-d nevḍa daɣen: F.F.S, R.C.D, M.A.K, ÄARCHS, M.C.B ufella, M.C.B n wadda…rtg.
Tadukli-nni, tagmatt-nni, amennuɣ-nni akwed wayen merra i ɣer nessarem di 80, d acu id-yegwran seg-s ass-agi? Mbaɛd 32 isegwasen, tamaziɣt tuɣal d tutlayt taɣelnawt, amzun akken zik, tamaziɣt akwed imaziɣen, d ijenṭaḍen (étrangers) di tmurt-nsen.
Acuɣer ugaden “Tamaziɣt tunṣvt”? Acuɣer vɣan ad sirẓegen tamaziɣt deg imi n imaziɣen? S tidett, tamaziɣt tessawal ɣer veṭṭu ger izzayriyen? S tidett, tamaziɣt ur tella ara d tutlayt n tusna? Ala! Ayagi d tikerkas n ibaɛtiyen. Ala! Ayagi d izen yevɣa udavu ad yeẓẓu deg wallaɣen n tsutiwin id-iteddun (générations futures).
Wissen ma yewwi-d fell-aɣ ad asen-neǧ avrid? Wissen ma yewwi-d fell-aɣ ad asen-neǧ amkan yexwa? Tisutiwin n zik falṭant deg wayen xedment, ulac tira s watas, imaziɣen si zik-nsen ur sxedmen tutlayt-nsen di tabdelt (administration), tamaziɣt tezga tettwaḥqar ula si tama n tarwa-s. 20 Yevrir 1980 d win id-yesakwin lɛamma, deg-s id-yewwet waḍu n tnaṣlit, tiɣri n tmurt n iqvayliyen tezger akin i tlisa n tmurt : Ɣer Lmaruk, Libya akwed Mali. Yeffal-ed deg-sent waḍu n tjaddit ula d nutenti. Ayen ɣef i d-tekker tmurt n iqvayliyen di 80, yuɣ aẓar di yal amḍiq di tmazɣa.
D acu iɣ-ixuṣen ihi ass-agi? Ass-agi xuṣen wid yettarun s tmaziɣt, ixuṣ-aɣ welmad n teqvaylit, xuṣen wid yettaɣen idlisen s tmaziɣt, xuṣen wid yeqqaren idlisen yuran s tmaziɣt, xuṣen wid yeseftayen idrimen-nsen deg wennar n yidles, ixuṣ levɣi n ikuvar isertanen. D imaziɣen deg wawal, d ayen nniḍen di lefɛayl. Mači d ayen id-neqqar i nxeddem. Xuṣen wid yeddan deg wevrid n Dda Lmulud.
Di 100 isegwasen akka ɣer zdat, ma ulac aḥarev fell-asent, 600 n tutlayin ar ay-negren deg umaḍal. Kra di Marikan n wadda, tiyaḍ di Asiya, maɛna tugett tameqrant deg-sent di Tfarka. Taqvaylit tella gar-asent. Ma ulac tira, taqvaylit ḥesvet-tt tenger. Ma tenger teqvaylit, tarwa-nneɣ ad aɣ-tezzem azekka, ma tenger teqvaylit, tinekkit-nneɣ ad tenger ula d nettat. Tamaziɣt teḥwaǧ tira, tamaziɣt teḥwaǧ imeɣriyen, tamaziɣt teḥdaǧ asnulfu, tamaziɣt teḥwaǧ allalen akwed yedrimen. Taqvaylit teḥwaǧ tarwa-s. Si muḥand YENNA, ma d Dda Lmulud YURA. Nig wevrid, daw wevrid, leqrar-is d tira. D wagi i d avrid ay avrid, mačči d aderɣal ad neḍfeṛ.
Sɣur: Marzuq Uccen. 20 yunyu 2012


text:
Dɣa yenna Ulhim:
Tettɛudduḍ af wigi, axaṭer d imrabḍen i llan u d at n tmezgida am kečč, yernu ur k-d-teɣli yiwet n tmeqqit n imeṭṭawen af wiyaḍ meṛṛa. Ul-ik ɣur-s yiwet n tekwatt [1], ittwalin ala imdanen n tqarubt-ik [2] Ul-ik d agecraruḍ [3] ar tmella [4] tameɣraḍant [5]. Ihi, ɣas ru u sgegder [6], wwet udem-ik tessensleḍ inẓaden-nni n tamart-ik. Ru af laɛwqal [7] d lecyax d yemrabḍen [8]: ru af kra iẓullen seg was n lḥed, af wid i yuẓamen tikeffarin, af kra yensan, nuẓẓeren di txelwiyin [9], ru ternuḍ af wid i gullen ur ḥniten. Ru daɣen akk af lawliyat [10] imrabḍen i gan d imeddukal u d iqeddacen -iw yettnadin tijmilin-iw anda tiggawin inu [11] ttimagrazin [12] ak d unabaḍ-iw [13]! Anezgum ikecmen Bulla yessedrem ssura-s. Kra n wayen yeqquder, yaɛbed [14] segmi yella d alqaq, igelliden n txelqit ak d wid n imanen [15], ifa-d d umatu [16] s lexsas n ugemmur [17] ak ttkerkas. Wamma [18] ibɣa ad iwali ar zzat ugar [19]. Acuɣer tebɣiḍ ad ruɣ ugar ala af igelliden kis [20]? Is-yenna umrabeḍ.
Ulhim ittkemmil deg awal-is: acku azgal-nsen (manquement) immed n wazal n lqedrat i wumi i ssawḍen. S kra ara yaɛlay umdan, ar taẓayt, ara tetbaɛ lfalṭa yexdem. Ma d igelliden yak sehlit iw-mennuɣ. Asen serreḥ af nncaf [21] ak d uḥennak [22]. Ad akreɣ anelli-nsen ak d uramus [23] ara ten-id-iseccḍen. Tettun iman-nsen belli d imettanen [24] i llan, ǧǧan s liser di lebɣi, ur ḍfiren abrid n Sidi Ṛebbi i ten-ixelqen. Berruɣ-d af ulawen-nsen tiruma [25] timetradin [26] u asen-dduɣ s ddḥis n imseɣret [27] akken asen-sɛarqeɣ iberdan illan. Γilen ɣur-sen akk izerfan imi gan d igelliden.
Ttemlilin ttiyeziwin [28] ɣef ttekse n sser, am akken d ccrab i swan. Tteɛuddun iman-nsen d ṛeyyas [29] imeqranen, asmi akken fsin i ṭṭrad, nɣan d luluf [30] n yexsimen, anda axṣim ur yenɣa degsen ula d yiwen.
Bulla:- I laɛqwal, d lecyax d yemrabḍen, d acu i tessexdameḍ mgal-nsen, u anti tiḥila, uh, ay amakus [ (maudit)]]?
Ulhim:- Smuɣuyeɣ [31] degsen sɛaya n uraɣ; takerḍa n lewɛadi n zeyyaṛ [32] ak ddɣel u nsekkaray gemmet [33] gar wiyaḍ. Di tẓallit, mara ttxemmimen af aytmaten-nsen, imi ilaq ad sen-dɛaun s lxir, ttḥulfun gar-asen ala lɣecc neɣ d ccihwa. D ibkalen [34] u ḥemmlen asenni [35] n uraɣ af wayeḍ u asekmumes ar gma-s. Qlilit deg-sen wid i imenɛen deg ufus-iw. Ma dayen yaɛnan imẓulla d yemrabḍen, d ixelwiyen [36], deg usugget n tkeffarin ttaggalt [37] ittaran allaɣen-nsen aḥennak ak ttnefsi [38].


text:
Description: la force de la parole en donnant une description bien eclaire a l'actualité des imazighen les paroles de la chanson:TIMMUZΓA TimmuzYa tesman-aY, Abda n ddunit ad nella; TifinaY ad nettara, TamaziYt awal-nneY Nnan-i ur Yurek tirra, AsiY ad uruY isefra. Aha aha, nella da Nekka abrid n twada. Ad ur ttettum nella da, Azemz ha-t-in issuda. Nnan-i: Matta keyyin? NniY-asen: D AmaziY! Nnan-i: Mecta teswit? NniY-asen: Ur da nezzaY! Meetub Lunes, waxxa k-nYan, Nusi deffirak anezwum; Hat ur nenni a k-nettu, Hat abrid-nnek ag netteddu. TamaziYt a yemma-inu, Tasa d wul-inu ag nn-tellit. U ΓiYuc ay aterras N tmaziYt ig ameYnas, Ggullan ur tteḥnaten, Ur kkulen fkin idammen-nnsen. Ttyamaẓen iregzen Γef tmaziYt ad tumu; Ineqqa-aY lmexzen, Hat issumma idammen-iw. Amnay
Keywords mp3: mp3


text:
En réponse à :
19 septembre 2011 08:06, par hand
Azul fellak Akken ammis n idurar ! kemmel kan deg ubrid i d-nejreḍ,i d-nejren imezwura,ur ttugad yiwen (ala Yillu)ma yezga y-kid deg tlemmast n ubrid-ik,n ubrid n teqvaylit. Temmeslayeḍ-d Yef imeYnasen n tefsut n tmanyin, anda i d-sneqseḍ af kra degsen ; Yur-kazref a mmis n tmurt ! acku, xilla deg widak agi d-tenniḍ uYalen amacki akken aeyan seg umennugh, netta taluft mazal tefri u aḍabu aaraY-ineslem yeddatt-id dima deg uqYaylmi agewah akken at yessenger, at yemḥu deg akal n lejedud is. Kecc meẓẓiyeḍ, maca Yur-k « afud d neyya » Yef tegmatt.Ihi tagara att uYaleḍ d ameYenas ammeqran, acku tḥemmeleḍ att (...)


text:
Azul merra fellawen.
Tixret asen adh myutchen waygarasen tarwa n Aïcha !
1) Di tefsut n 80, ttferridjen deg negh ; qqaren as : bghan ad ferqen tamurt, a d-erren Fransa ar lzzayer, serghen tavendirt , serghen leqwran, hudden ljamaa, atg.
2) Deg inehvas nnegh ghef izerfan n umdan yaanan akk izayriyen (LADDH) 1985, ttferridjen degnegh. Qaren as : Iqvayliyen d staamar n Fransa iten id ittcewwiken akken ad rwin tamurt n lzayer, atg.
3) Di tefsut taverkant, ttferridjen degnegh u di tmesbanit n tikli n ugdud aqvayli ass n 14 yunyu 2001, ddan-d dudhabu amesbatli aawenen-t, erjemnagh-d s yezra, ewweteh agh-d s-lemwas deg iverdan. Innayasen udavu :« qeccaat-tten ar udran ansa d-kkan, ur d-ttasen ara ar lbehdja nnegh agh tterzen »leqvayel-ffayehin", haaa !
Turi yal yiwen idhebber aqerruy-is. Nekk wi yicban, ma d aqvayli at hammigh, ma d aarav awer d-yegwri yiwen degsen !
- Amedya : « Innat wi-t-yennan, yak ttudhert s-ssif » ! (le paradis est à l’ombre de l’épée disait Mahomet ).
Répondre à ce message


text:
En réponse à :
9 juillet 16:41, par tagerfa
Azul a mmi-s n tmurt , tanmirt-ik im d-turidh adlis agi, acku : ayen yuran ad-iqqim, awal ittadam-it wadhu itettus umdan. Cfawat n wawal macci dayen ig sehlen ma d ayen ig nesxen yal ldjil at-id-yaf. Muqlet kan : lukan macci d nnesxa nni nsen (deg llan ala 8000 wawalen) tili tudayt (taebrit) atay assagi temmut errant-as tmedlin. Imi tella tektabt agi nsen isem-is « talmud » tughal-d ar dunnit, teffegh-d ddaw n tmedlin. Ihi adlis agi d turidh ilaq adli yal tamadt n tmurt taqvaylit, acku ulac it di Freha, deg Uzeffun, deg (...)


text:
Internet
Internet, D azeṭṭa n tesleɣselkimt. Internet d azeṭṭa, ilul-d seg uzeṭṭa Arpanet, i d-yeffɣen deg yiseggasen 1960, i usekker n temselta n Marikan. Deg yiseggasen 1970, Arpanet, yekcem ɣer tsesdawiyin ; almi yuɣ amḍiq-is, deg useggas 1990, Internet. Internet, di tazwara, yemmud-d anagar i tegmi yimussnawen. Deg useggas 1991, yeffeɣ-d World Wide Web, agrudem , yessawḍen azeṭṭa ad d-yeldi i yal amdan di ddunit. Assa yal amdan yezmer ad yaweḍ ɣer yisefka, tugniwin ...atg. Internet, yuɣ azal meqqer di tnezzut. Deg useggas 1995, azṭṭa-ayi, yeqqen azal n sin yimelyunen yiselkimen d qrib n 30 imelyunen n yemdanen deg 45 n tmura


text:
Wikipédia
Wikipedia s teqbaylit Wikipidya d tasanayt n weskar uqqin encyclopédie en ligne, s waṭas n tutlayin ; ayen yella deg-s d ilelli, la ttarun deg-s imaɣzalen, ixeddemen am tiwizi, tettall-itt Wikimedia Foundation, d tuddsa non-profit.
Tura tiẓrigin ines s 250 tutlayin imeẓliyen i yellan (deg-sen 180 idderen, tin s teglizit d tameqqṛant). Ay bɣan wid i tt-ixelqen d asnulfu n tsanayt tagraɣlant tilellit, s waṭas n tutlayin n umaḍal. Wikipedia d yiwen seg 10 n yesmal medden ẓerren ugar deg uzeṭṭa (web).[1]


text:
Tutlayt yellan deg umihi
Tutlayt yellan deg umihi d tin ayen ara iteddun akken ad tenger deg yimal (avenir) i d-iqerben. Aṭas n tutlayin ayen ara ttaǧǧan yimawlan-nsent, u sseqdacen deg wemkan-nsent tutlayin nniḍen, tid ay yettuseqdacen s waṭas di tmiwa neɣ di tmura i deg ttidiren, am teglizit deg Yiwunak Yedduklan (USA) neɣ taspenyulit di Miksik. Ma ur nbeddel ara lumur yellan ass-a, tutlayin-agi yellan deg umihi ur tent-id-yettaf ara lqern-agi ara d-iteddun.
Aṭas n tutlayin nniḍen ay uɣalen ur a tent-lemmden yigerdan wala leǧyal ijdiden n yimeqranen, dɣa asmi ara yemmet yemsiwel-nsent aneggaru, tutlayin-agi ad negrent. Yuɣ lḥal, aṭas n tutlayin umi d-yeqqim ala kan yiwen wemdan ay tent-yettmeslayen, yernu asmi ara yemmet wemdan-agi, ula d tutlayt-nni ad tettusemma temmut, dɣa ur d-mazal ad yili win ara tt-yemmeslayen wala win ara tt-yissinen.
[beddel] Tamselyut
- imedyazen sɣur Omar mouffok.


text:
En réponse à :
20 novembre 2010 08:19, par hand
Azul tanmirt-ik i imeslayen akk i d-jemaadh u tecfidh fell-asen (ayen iaddan fellak, fellagh). Widh yecfan, tesmektidh-ten id, widh ur d-n lul ara ad walin acu iaddan ghef imezwur ger lhers n udhabu aarav-ineslem yernu akken kan iffegh ufransutlayt ig saaddan fellagh lhers lqidar n tmanya iseggasen. Ad walin wid i d-ikkren seg imaren, ur d-necfa yara, kra yaggi illan n tutlayt nnegh ass-a, yussa-d s umennugh n imezwura si 49 armi d Agraw Imazighen s yenna ikkemmel-itt le MCB. Ihi, ilmezyen d lwadjev fell-awen att kemmelem taakwemt i d-wwin imezwura, wid yellan assaggi d ttizya n imawlan (...)


text:
Abunsay
[beddel] Taẓuri n ijujjagen imedduren Abunsay
[beddel] Amezruy n tẓuri
Nezmer ad nini, timlilit n wemdan d tbunsayt n ugama teḍra-d deg ugama. D tidet, deg tazwara d agama i d-yurwen isekla uɣricen neɣ ayen umi neqqar tabunsayt n ugama. Meqqin isekla-a deg wakal n yidurar neɣ ayen umi neqqar amedɣaɣ. Iger-asen tamawt wemdan, yufa, gemmunt tbunsayin n ugama deg wakal igellil ur neṣliḥ ara i yemɣan nniḍen s umata. Acku mi ara yemɣi useklu deg yir akal, seg wakken yenḥaf, iɣerrec, yettxaṣṣa ama deg teɣzi ama deg tehri. Tlul-d tẓuri n ubunsay deg tmurt n Ccin. Snulfan-tt-id ixewniyen n ddin acinway. D nitni ay yesduklen imɣan d useklu, ẓẓan-ten deg uḥabus. Rennun i uḥabu-nni tawennaḍt ay deg ttidiren yemɣan d yisekla am yedɣaɣen d waman...atg Iswi n waya akk d aslali n twennaḍt meẓẓiyen n ugama deg yexxamen-nsen. Yeḍra-d waya i tikkelt tamezwarut, ɣef wakken d nnan inmezrayen, deg tallit n tgelda n Ihaniyen (les Han). D tagelda yellan seg 2o6 qbel Sidna Ɛisa ar 220 seg d ilul. Ttbut n waya, Ufan yemnuda aẓekka deg 1971 n ugeldun Zhang Huai yemmuten deg 705. D ageldun yedren deg tallit n tgelda Tang (618 ar 907). Ufan deg uẓekka-nni yiwet n tfelwit n teklut icebḥen. Teskan-d tfelwit-nni, sin iqeddacen n ugellid, wwin-d ger ifassen-nsen iḥabusen n wakal. Deg iḥabusen-nni, llan yemɣan d tbunsayin. Maca zwaren-ten s uẓu n yemɣan deg uḥabus yiferɛunen. Zik, teẓẓun yiferɛunen imɣan ssexdamen i wucci d tesnajya. Snulfan-d aḥabus ahat i wakken ad ttawin yid-sen imɣan-nsen mi ara beddlen amḍiq. Azal n 4000 iseggasen aya seg-mi teẓẓun iferɛunen imɣan deg uḥabus. Sakin, ɛanden-ten Yegrikiyen, Yibabiluniyen, Yifarsiyen d Yihendiyen. D amedya n ugama, d beqqu n wemdan ad d-yessemɣi aseklu d teẓgi meẓẓiyen deg wexxam-is i d-yesnulfan taẓuri n ubunsay. Deg tallit-nni macci “Abunsay” i seqqaren, qqaren-as icinwiyen : Penjing (pénjǐng 盆景). Abunsay d isem d yekkan seg tutlayt Tajapunit. Deg tgelda n Qin (220 - 581) ay d-yennulfa wuẓu n yiwen useklu deg uḥabus. Ibeddel yisem n tẓuri, uɣalen qqaren-as Pansai(pénzāi 盆栽). Tekcem-d tẓuri n ubunsay i tikkelt tamezwarut ɣer tmurt n Japun ger lqern wis XI d wis XII. Wwin-tt-id ixewniyen Ibudiyen, tedda-d d unekcum n ddin Abudi ɣer tmurt n Japun. Sakin, tekcem ar tmurt n Kurya. Deg tmurt n Japun i tennarna tẓuri n ubunsay. Fɣen-d deg tallit-nni sin yedlisen imezwura deg wemḍal yefkan ilugan i wesbunsey n tbunsayt, ssufɣen-d kra iɣaniben . Ɛeddant tsuta n yinaẓuren, ar assa, yal yiwet deg-sent tewwi-d kra. Yal tasuta terna-as i tẓuri n ubunsay cbaḥa, tefres-as ayen ay icemten. Tennerna tẓuri n ubunsay, teḍfer akud am tẓuryin nniḍen deg wemḍal amedya n teklut , tasreɣta ...atg Teffeɣ-d i tikkelt tamezwarut tẓuri n ubunsay seg tmurt-is Japun, Ccin ed Kurya ɣer wemḍal deg useggas 1909. Deg temzikent tagraɣlant ay d yeḍran deg tmanaɣt n tmurt n Legliz, Londre, ay bdan ttissinen yemdanen d acu ay d abunsay. Assa, ggtent tmura yesɛan iɣerbazen yesselmaden taẓuri-a d tiyaḍ. Sselmaden tiẓuryin akk n ijujjagen , tid n yimudduren, n yizegzawen ed yikiwanen
[beddel] Talalit n tbunsayt
[beddel] Tabunsayt n ugama
[beddel] Tabunsayt n tiɣin
[beddel] Tabunsayt s uɛeqqa
[beddel] Tabunsayt s tbuskert
[beddel] Tabunsayt s werkal
[beddel] Tabunsayt s uleqqem
[beddel] Aneqqel n tbunsayt
[beddel] Afras n yiẓuran
[beddel] Aḥabus n wakal
Adriraw : - Tasɣunt Timmuzɣa, uṭṭun 16, 17, 19 n wesqamu unnig n timmuzɣa (H.C.A)


text:
Agemmay arami
Agemmay arami d agemmay abjed iban-d di lqern -8 di Suria, Yekka-d aẓar-is seg ugemmay afiniqi, yella yettuseqdac di tazwara di tira n tutlayt taramit, asmi tella tutlayt tunṣibt di suria tameqrant, agemmay-ines mucaɛ, yebda yettuseqdac di tutlayt taɛibranit akk d tutlayin tiyaḍ.
Agemmay arami yefka-d aṭas n yigemmayen : agemmay aɛebri, agemmay anbaṭi (wagi yefka-d agemmay aɛrab), agemmay siriani, Palmyrenean, Mandaic, Brāhmī, Pahlavi.
Agemmay arami yettwura seg ayfus ɣer uzelmaḍ, yesɛa 22 isekkilen :


text:
Di tazwara, azul fell-ak a Muḥ
Muhakli Meddour : azul fellak, tanemmirt s waṭas i kunwi i yexemmen felli. S lferḥ d ameqqran i lliɣ yidwen.
Tanemmirt , uqbel a nissin ccna inek, nebɣa a nissin anwa id Muḥakli Meddour ?
M. M. : Muḥakli Meddour d yiwen unaẓur naɣ d axalaf n ccna n taqbaylit.
Inn-aɣ-id d ccna i k-ixtaṛen naɣ d kečč i yextaren ccna?
M. M. : lulleɣ-d di twacult inaẓuren, ḥefdeɣ ccna ɣur baba yelan d anaẓur, akken atmaten-iw daɣeni. Ufiɣ-d ccna deg damen-iw, yes i d-luleɣ, yes i ttidireɣ.
tebɣiḍ ad tiniḍ d ccna i kid-irebban , acḥhal tezlatin is3a Muḥ?
M. M. : Tudert-iw akw d tizlatin, yal tallit s tezlit. Nezmer ad nini azal n 30 !
Maca yiwet kkan tezlit ii d-ffkiɣ ɣer ssuq!
D acu tenniḍ di ccna n teqvaylit i yebeddlen udem di la3wam-agi ineggura ?
M. M. : Nekk tamusni-w, ccna d nekkni i s-ibeddlen udem. Neceṭṭeḥ kkan, nettu tanaṣlit. Yelha ccdeḥ, asmi ara nefreḥ. Ilaq a nrebbi afud I laɛqel mačči afud i tuffɣa n laɛqel. Suref-iyi d tagi i d tamusni-w.
Dayen ilhan m’ara nettwali ilmezzyen is3an afud i wayen yelhan , ayen ii tcennuḍ ila di tudert-ik neɣ di tudert n wiyaḍ ?
M. M. : di la3mer cniɣ ayen ur ihulf-ara wul. A d-ffkeɣ ameddya, niɣ-as : d ul i m-iḥulfan, d tiṭṭ i kem-iwalan, d lɛaqel yidem i yeddan. Asurif, asurif armi d uriɣ tizlit agi “ḥemmleɣ-kemm”. Daɣen afennan, yettḥulfu s wayen yak i yettwali xas ur t-iɛac ara netta.
Tanemmirt ɣaf usefru-yagi ilhan. D tidett, ul ittḥussun ittwali s lbɛed.
I melmi ara d-tili tesfift-agi di leswaq ?
M. M. : Yibbwas m’ara d-taf bab-is maca assa ur d-ufiɣ ara win a tid-yessufɣen, ma d nekk, aqli da i wakken a nexdem taẓuri
akka i teddun lecɣal , daɣen ayen ilhan ittɛeṭil ; ladɣa Muḥ icennu di tmeɣriwin naɣ issewjad i tmeɣriwin ?
M. M. : Ihh, ayɣer ala, ḥemmleɣ s watas tijmilin s umata!
Mi d-tbedreḍ tijmilin , anwa accenay k-illan deg ul tebɣid ad tilliḍ deg ubrid-is ama s imeslayen ama s lmusiqa (aẓawan)
M. M. : ḥemmleɣ akw ifennanen i yessulin llsas n ccna n teqbaylit. Ḥefdeɣ ɣur-sen maca bɣiɣ ad ccnuɣ ameslay zeddigen, ma d lmusiqa cennuɣ lmusiqa tafrart xas akken tsurebbaɣ-d di ccna n chaabi.
Txeddmeḍ imeslayen d lmusiqa wehdh-k naɣ ila win i k-d-ittakken afud ?
M. M. : xeddme weḥdi maca ḥemmleɣ tiktiwin akw imeddukal-iw. Taẓuri teḥwaǧ aṭas n tektiwin. Ur tezmireḍ ara ad txedmeḍ taẓuri weḥd-k
Akken s-inna Lounis, ay yugi wul-iw, d win ur nessin asteqsi. Tanemmirt-ik a Muḥ. Nesarram ad nemlil tikkelt niḍen s umaynut-inek, awal n taggara?
M. M. : tanemmirt i kunwi. Azul akw fella-wen. Ttmenniɣ yal cci ad yeqqel ar laṣel-is, yal cci ad yuɣal ar bab-is. Tanemmirt.
Tanemmirt ula d kečč.
Belkacem SIKADIR_ Pour Kabyles.net


text:
Ɛebdelɛaziz Butefliqa
Ɛabdelɛaziz Butefliqa (s taɛrabt عبد العزيز بوتفليقة, s tefranṣiṣt Abd El-Aziz Bouteflika) d aselway n Dzayer, ilul ass 2 meɣres 1937 di tmurt n Merruk. Yuli d aselway tikkelt tamezwarut di 15 ybrir 1999 s lemɛiwna n iserdasen (lɛesker) n Dzayer. I wannecta imrecḥin nniḍen i sddis (6) deg-sen am Ḥusin At Aḥmed, jebdent iman-nsent di tefrant n tselwit n 1999. Di 8 yebrir 2004, tuɣal daɣen d tasellawt i tikkelt nniḍen dima s lemɛiwna n iserdasen d serbisat ibaḍniwen, s wazal n 85% n leṣwat, ɣas ulamma llan 6 imrecḥin, gar-asen Saɛid Seɛdi. Leqbayel, ɣur-sen Ɛabdelɛaziz Butefliqa d taneqiṭ taberkant deg umezruy nsen, imi di tafsut Taberkant n 2001 yaɛmed i tmenɣiwt n wazal n 126 iqbayliyen sɣur iǧadarmiyen, ur ten icureɛ.
Baba-s n Ɛabdelɛaziz Butefliqa, Aḥmed Butefliqa illul di Tlemsan di 1891 u yemmut ass n 1 dujenbir 1958. Illa meẓẓiy mi yunag ar tmurt n Merruk ar tɣiwant n Wejda. Aḥmed Butefliqa yuɣ-es snat tlawin: Belqayed Rabiɛa d Ɣezlawi Mansuriya, i yellan d yemma-s n Ɛebdelɛaziz Butefliqa. Tella tesɛa yiwen n Ḥemmam di Wejda.
Ɛabdelɛaziz Butefliqa illa d amenzu ger kuẓ (4) wayetma-s sɣur yemma-s. Wigi d Ɛabdelɣani (1940), Musṭafa (1953), Laṭifa (1955), Ɛabderraḥim (1956), d Saɛid Butefliqa (1958). Lameɛna yesɛa daɣen kraḍ (3) yessetma-s sɣur baba-s, ar tmeṭṭut tis snat Belqayed Rabiɛa. Tiki d Faṭima (1934), Yamina (1938), d Ɛica (1941).
Ɛabdelɛaziz Butefliqa yeɣra di tesnawit Abdelmumen di Wejda alama d aseggas aneggaru n 'Baccalauréat' di 1956. Isyin ikcem ar ALN di Wejda ɣas aken urǧin yerfed sslaḥ di Dzayer naɣ innuɣ mgal i franṣiyen imnekcam. Asmi ifra traḍ, tewwi-d tmurt asarug-is, Ɛabdelɛaziz Butefliqa ikcem-d si tlisa n Merruk u yuɣal d aneɣlaf n ilmezyen d waddal deg udabu n Aḥmed Ben Bella. Asmi i yezzi udabu ar tama n Huwwari Bumedyen di 19 Yunyu 1965, yuɣal Ɛabdelɛaziz Butefliqa d aneɣlaf n temsal n berra alama d lmut n Huwwari Bumedyen di 1978.
Isyin Ɛabdelɛaziz Butefliqa yesɛeda azal n 20 iseggasen d iminig deg kra n tmura am Swis, Franṣa d Tageldunt n Waɛraben Iduklen anda ixdem ar ugellid-is Cix Zayed Ben Ṣulṭan Al Nahyan n imiren. Lameɛna yettruḥu yettuɣal ger timura yagi d Dzayer, la yettraju ass melmi ara d-yuɣal ar udabu. Di ɣucṭ 1990, izwej i tikkelt tamezwarut ak° d Amal Triki, yelli-s n Yaḥya Triki, i yellan yiwen u 'diplomate' aqbur di tmurt n Maṣer. Amal Triki tettidir di 'Paris', ur tesɛa ara derya akw d Ɛabdelɛaziz Butefliqa.
Di 22 dujenbir 1981 Ɛabdelɛaziz Butefliqa iɛedda di ccreɛ af takarḍa n tedrimt, azal n 6 imelyaren n suntim, asmi yella d aneɣlaf n Huwwari Bumedyen ger 1965-1978. D aselway Cadli Benjdid i t-ismenɛen imi ur isɛda ara lḥebs. D Senusi d Bujakji i yellan xedmen yid-es i kruḥen d asfel n temsalt aki n takarḍa n tedrimt, imi d nitni i sɛeddan lḥebs di Lezzayer tamanaɣt.
[beddel] Tamselyut, Iseddagen & Izdayen Iberraniyen
- Muḥemmed Benciku, Bouteflika, une imposture algérienne, Le Matin, 2003


text: Kabyle(i) 1 Nekk Bulus yellan d amceggeɛ n Ɛisa Lmasiḥ s lebɣi n Sidi Ṛebbi, uriɣ-ed tabṛaț-agi i watmaten yellan di temdint n Ifasus i gumnen s Ɛisa Lmaṣiḥ. 2 Ṛṛeḥma d lehna a wen-d țțunefkent s ɣuṛ Sidi Ṛebbi baba-tneɣ akk-d Ssid-nneɣ Ɛisa Lmasiḥ. 3 Ad ițțubarek Sidi Ṛebbi, baba-s n Ssid-nneɣ Ɛisa Lmasiḥ, i ɣ-d-ifkan deg igenwan mkul lbaṛakat n Ṛṛuḥ iqedsen, s Ɛisa Lmasiḥ. 4 Yis i ɣ-d-ixtaṛ Sidi Ṛebbi uqbel a d-ixleq ddunit, iwakken a nili zdat-es d izedganen mbla lɛib. 5 Sidi Ṛebbi iḥemmel-aɣ, daymi i geqsed si zik s lebɣi-ines a ɣ-yerr d arraw-is s Ɛisa Lmasiḥ, 6 iwakken a t-neḥmed a t-ncekkeṛ ɣef ṛṛeḥma-s tameqqrant i ɣ-d-ifka s Mmi-s eɛzizen. 7 S lmut n Sidna Ɛisa i ɣ-d-icufeɛ Sidi Ṛebbi, s idammen-is yuzzlen i ɣ-țwaɛfan ddnubat-nneɣ; s wakka isbeggen-aɣ-d acḥal meqqṛet ṛṛeḥma ines 8 i d-issers fell-aɣ s tugeț yerna ifka-yaɣ-d lefhama ț-țmusni. 9 Sidi Ṛebbi isbeggen-aɣ-ed lebɣi-s yellan d lbaḍna, lemziya-nni i geqsed a ț-ixdem si tazwara s Lmasiḥ, 10 ara yessiweḍ ɣer lekmal-is di lweqt i gextaṛ : ad isdukkel ayen akk yellan ama deg igenwan ama di lqaɛa, seddaw lḥekma n Lmasiḥ. 11 S Ɛisa Lmasiḥ i ɣ-yerra Sidi Ṛebbi d ayla-s, am akken i t-iqsed si tazwara di lebɣi-ines, 12 iwakken nukni yessarmen di Lmasiḥ d imezwura, a neḥmed Sidi Ṛebbi ɣef tmanegt-is. 13 Kunwi daɣen mi teslam s lexbaṛ n lxiṛ i wen-d-yewwin leslak, tumnem s Lmasiḥ; dɣa Sidi Ṛebbi iḍbeɛ-ikkun s ṭṭabeɛ-ines yellan d Ṛṛuḥ iqedsen i gewɛed a wen-t-id yefk. 14 Ṛṛuḥ iqedsen d aɛeṛbun n lweṛt-nneɣ, alamma yewweḍ ɣer lekmal-is leslak n wid akk yextaṛ Sidi Ṛebbi. A neḥmed ihi Sidi Ṛebbi ɣef tmanegt-agi-ines ( lɛaḍima-s). 15 Daymi mi sliɣ s liman-nwen yeṛsan di Ɛisa Lmasiḥ d wamek i tḥemmlem wid akk i gextaṛ Sidi Ṛebbi, 16 kull ass țḥemmideɣ rennuɣ Sidi Ṛebbi ɣef ddemma-nwen, țțadreɣ-kkun-id dayem di tẓallit-iw 17 iwakken Sidi Ṛebbi, Illu n Ssid nneɣ Ɛisa Lmasiḥ yellan d bab n tmanegt, a wen-d-yefk s Ṛṛuḥ iqedsen tamusni d lefhama s wayes ara t-tissinem akken ilaq; 18 a wen-ildi leɛqel iwakken aț țfehmem d acu n usirem i ɣer wen-d issawel, d acu n lbaṛakat timeqqranin i ghegga i wid yumnen yis; 19 aț-țwalim tazmert-is tameqqrant i ɣ-d-ibeggen i nukni s wid yumnen yis. 20 Tazmert nni i d-ibeggen s Ɛisa Lmasiḥ, mi t-id-yesseḥya si ger lmegtin, yerna yesɣim-it ɣer tama-s tayeffust deg igenwan iwakken ad yeḥkem, 21 sennig igelliden meṛṛa n ddunit, sennig imdebbṛen ț-țnezmarin, sennig tgeldiwin akk-d yismawen meṛṛa yellan mačči kan di lǧil-agi meɛna ula di lǧil i d-iteddun. 22 Sidi Ṛebbi yerra kullec seddaw iḍaṛṛen n Lmasiḥ, yerra-t daɣen d aqeṛṛuy n tejmaɛt n imasiḥiyen 23 yellan d lǧețța n Lmasiḥ; deg-s i gețțili yerna d nețța i d kullec di ddunit meṛṛa.